text: Dialuna mainta a durante patruya un oficial di e brigada motoriza a bin topa cu un accidente riba e caminda di Camacuri pa ser exacto dilanti di Drive Motor World, mesora a e oficial a baha pa atende e accidente. A bin resulta cu aki ta trata di un accidente unda cu e dama chauffeur di e Nissan Altima no a regula su velocidad ni a mantene distancia a bay dal tras di un Kia Picanto djey ela kita bay dal den banda patras di un Mazda s.u.v. cu tabata dilanti di e Kia Picanto. Na prome instante a bisa cu no tin hende herida pero despues e dama chauffeur di e Altima a cuminza keha. 2 Personal di ambulans bayndo trabao a pasa atende pero a descubri cu e chauffeur ta unicamente sustia y esey despues di un rato ta pasa.


c: text/html

text:
ATLANTA, GA – E ekipo di Atlanta Braves a anunsiá awe ku e organisashon a firma picher Kenley Jansen na un kontrakt di un aña balorá na $16 mion.
Jansen, 34, a finalisá ku 38 wega salba I 2.22 ERA den 69 wega aña pasa ku e ekipo di Los Angeles Dodges. E picher di Kòrsou tabata na di dos lugá tras di solamente Mark Melancon di San Diego ku su 38 wega salba.
Jansen a partisipá den All-Star Game na tres okashon, 2016, 2017 I 2018. E tin 350 wega salba den su karera di mas di 12 temporada den Liga Grandi I for di su debut den 2010 solamente Craig Kimbrel (372) tin mas wega salba ku Jansen.

robotstxt: allowed

filter: keep


text:
Hasi negoshi na Boneiru
Un empresario tin diferente posibilidat pa kuminsá ku un propio empresa na Boneiru. Komo empresario ta importante pa sa tur kos tokante hasi negoshi na Boneiru i tambe kua ta e pèrmitnan ku ta nesesario pa establesé i eksplotá un empresa, un tienda òf un establesimentu di hóreka.
Ora ku un empresario ke kuminsá na Boneiru un òf mas pèrmit ta nesesario. E promé pèrmit ku un empresario mester pidi ta un pèrmit di establesimentu. Banda di esei un pèrmit di eksplotashon tambe ta un eksigensia pa un empresa. Un di e pèrmitnan mas komun di eksplotashon ta e pèrmit di bibida i hóreka.


text:
The content originally appeared on: Diario
Parlamentario Marco Berlis (MEP):
ORANJESTAD (AAN): Dialuna mainta 18 di Juli den Renaissance Convention Center, hunto cu un grupo chikito di invitado y prensa, Minister Endy Croes a haci un anuncio importante na pueblo di Aruba. Lotto pa Deporte ta di Aruba atrobe! Minister a splica den corto con e proceso aki a bay y a gradici e Canadian Bank Note pa su profesionalismo y cooperacion cu e negociacion.
Minister Endy Croes a subraya cu AVP, durante di su gobernacion, a subi e ganashi di Canadian Bank pa e maneha e operacion di Lotto. Esaki tabata originalmente 8.25% di e ganashi bruto pa aña, sinembargo AVP a subi esaki pa 23.5% pa aña. Esaki tabata un di e factornan cu a causa cu Canadian Bank Note a gana 103 miyon florin den 10 aña, cu e areglo di AVP aki, y deporte, nos deportistanan a ricibi solamente 34 miyon florin.
Mirando cu esaki nunca tabata e vision y mision original di Lotto pa deporte, sr. minister Endy Croes a subraya cu e y su ekipo a bataya y negosha duro cu Canadian Bank Note pa bay bek na e contract original, unda cu Canadian Bank Note tabata gana 8.25%. Awor cu e contract nobo cu a logra negocia, e sumanan aki lo wordo cambia: Deporte lo haya e suma grandi y Canadian Bank Note esun mas chikito. Di e forma aki Canadian Bank Note ta gana su placa y deporte ta haya e fondonan disponibel cu e mester.
Awor cu e contract nobo a keda cla, lo sigui pa e siguiente paso pa structura e maneho. Di e forma aki por sigura cu tur federacionnan, deportista y complehonan Deportivo lo haya nan debido atencion, mantencion y inversion. Esaki ta proyecta pa cuminsa na 2023. Esaki sigur ta un logra sumamente grandi y importante pa e mundo di deporte pero tambe pa nos comunidad. Pasobra mas nos inverti den deporte y deportistanan, menos hoben lo keda riba caya pa busca malo pa haci. Asina deporte lo por yuda crea un barionan sano atrobe, pasobra Lotto tey bek pa Aruba.
Un pabien grandi na minister Endy Croes y gobierno den su totalidad pa e logro importante aki. Awor deporte y deportistanan tin speransa atrobe. Lusnan y veldnan por wordo drecha y usa den anochi pa training y weganan. Tambe nos ta spera di wak cu nos muchanan no mester pidi placa mas riba caya pa por practica nan deporte. Pabien Aruba y pabien na tur deportistanan.


text:
Programa spesial pa yegada di nos selekshon di Kampion! Awe ‘nochi mitar di 8 nos selekshon lo yega Kòrsou!
Programa spesial pa yegada di nos selekshon di Kampion! Awe ‘nochi mitar di 8 nos selekshon lo yega Kòrsou!
Awe ‘nochi, 26 di yüni, mitar di 8, nos selekshon nashonal ku a titulá nan mes komo e kampionnan di Karibe lo regresá Kòrsou. Esaki despues ku ayera durante e gran final di e Scotiabank Caribbean Cup 2017 nan a sa di gana e selekshon di Jamaica ku e skor di 2-1. Ámbos gol a keda anotá pa Elson ‘Sontje’ Hooi. Aparte di e gran logro aki 3 di nos hungadónan a risibí algun prestigioso premio. Esaki nan ta Elson ‘Sontje’ Hooi ku a risibí e premio di MVP di e torneo aki, Eloy Room ku a optené e premio di mihó portero i Gino van Kessel ku a risibí e premio di máksimo goliadó.
Direktiva di FFK i mandadarionan di Kòrsou lo bai aeropuerto pa risibí nos selekshon kampion di Karibe. Despues di e akto aki, riba inisitaiva di Sr.Julius Coco, e selekshon ta sali pa un parada for di aeropuerto pa Plasa Brion. E ruta ta lo siguiente; Hato-Rooseveltweg-Wishi i Marchena-Roodeweg-Kaya grandi di Otrobanda-Plasa Brion. Na Plasa Brion lo tin un seremonia chikí ku algun diskurso di nos mandatarionan i dirigentenan di FFK.
Invitashon ta bai na hinter e pueblo di Kòrsou pa bin risibí nos selekshon kampion pa e gran hazaña ku nan a hasi! Sali kas ku bo bandera, t-shirt, shal i bon beis pa bin risibí nos ekipo kampion!


text:
Jesy Nelson di Little Mix a bisa cu e tabata sinti manera un robot, y el a afirma cu nunca el a spera cu e lo tuma un tempo liber pa e por descansa, pero awo el a dicidi di sali fo’i e banda. Dialuna siman pasa, Jesy a dicidi di sali fo’i e grupo Little Mix. E cantante tabata den e grupo pa nuebe aña y el a sali pa e por focus riba su salud mental. Tambe el a papia tocante e presionnan cu el a sinti ora e tabata parti di e banda Little Mix.
Jesy ta relata con un biaha e mester a wordo inyecta cu calmante pa dolor cincuenta biaha pa e por a presenta riba stage cu e banda. Den dos di e autobiografianan di Little Mix, e cantante ta papia di e situacionnan aki. Den e autobiografia Our World na 2016, por lesa con el a logra presenta na Merca durante e show America’s Got Talent, a pesar cu e tabatin hopi dolor. E ta splica cu riba e dia ey, e tabatin un lesion na su schouder, cu e no por a ni move, sintiendo cu e tabata den agonia, gritando. Un parti di e show tabata cu e mester a bula fo’i stage, pero e no a kere cu e lo por a hacie.
E tabata un presentacion na TV hopi grandi pa nan, y tabata e rason dicon nan a bula bay Merca, p’esey el a sinti cu e tabata obliga di cumpli, ‘no matter what’. Jesy ta conta cu e mester a bay doctor pa ricibi cincuenta inyeccion na su schouder, paso e tabata den asina hopi dolor cu e tabata yora. Diabierna ultimo Jesy a publica su prome post riba instagram desde cu el a anuncia cu e lo sali for di Little Mix. Den e post e ta bisa cu e apoyo cu el a haya di su fans, a pone bira hopi emocional. Jesy a skirbi: “Mi kier gradici tur di boso cu a mustra mi tanto amor y apoyo durante e ultimo dianan aki, un par di boso mensahenan a pone mi bira hopi emocional, mi ta aprecia hopi, mi ta stima boso tur”.


text:
DOUANE A GARA KABAYERO KU MAS KU MEI KILO DI KOKAINA
KRALENDIJK — Ayera atardi kuerpo di douanero ku ayudo di e kacho di douane a kanta bingo na momentu ku nan a bin dal den droga ku tabata den un maleta. E pasahero aki lo tabata rumbo pa Hulanda ku KLM ayera tardi. E droga tabata skondi den bòm di e maleta. Ta trata aki di mas ku mei kilo di kokaina deskubrí den maleta ku bòm dòbel. Mesora a bai over na hasi detenshon di e kabayero aki.
Esaki ta bira e di dos deskubrimentu di droga na aeropuerto den 1 siman pues ta un indikashon ku mas i mas ta purbando pa pasa droga via nos aeropuerto pa Hulanda.


text:
KRALENDIJK – Awe mainta trempan Live99FM a presentá e notisia indikando ku a retirá e direktor aktual di BOPEC sr. Echi Manuel. E informashon a kuminsá sirkulá for di ayera tardi. Venezuela a duna instrukshon, pa kita Manuel for di trabou komo direktor. Trahadónan a risibi e notisia aki via radio i awe mainta a pone trabou abou i ta deseá di haña un bista klá loke a sosodé.
Gezaghèber Edison Rijna a papia i a menshoná ku ayera tardi el a keda notifiká di e informashon tokante e direktor di BOPEC. Awe e kos a sigui desaroyá i a papia ku entre otro “Stuurgroep” i “Contour Global Bonaire N.V”. i “BOPEC”, pa asina nos ta garantisá tokante e “Heavy Fuel” ku nos ta hasi uso di dje ta for di BOPEC e ta bin. E situashon ta stabil i nos ta sigui atendé e problema ku hopi atenshon. Pa loke ta trata e trahadónan nos tin un tim ku ta atendé ku nan i na momentu ku algu sosodé, si e lugá sera, pa por yuda e trahadónan. Nos ta hasiendo tur esfuerso pa no mester hasi uso di otro forma pa yega na “Heavy Fuel”.
Despues ku mainta tabatin un reunion relashoná ku retiru di Echi, a papia tokante e kousa di loke a sosodé. Un tal Fabiola i sindikato BPWU a menshoná despues di e reunion, ku debí ku Manuel ta trahadó di Isla na Kòrsou i no di BOPEC, e periodo di palabrashon di trabou a tèrminá. Pa e motibu aki a kita Manuel for di e posishon i a nombra Reginaldo Pinto.
Ku otro palabra indirektamente ta kita Echi for di trabou, paso si e bai bèk Kòrsou, aya no tin trabou pe.
Sr Manuel ya a menshoná ku e no ta keda bou di e direktiva aktual. Si akaso e disidí pa kontinuá na BOPEC, e ta bai okupá otro posishon pasobra e no ta kla pa sigui soportá bou di mando di e direktiva aktual. E siguiente paso ta pa negoshá ku Venezuela pa wak kon ta kontinuá.
Despues di un di dos reunion ku a tèrminá algun ratu pasá, e desishon a kai pa kontinuá ku e wèlga djaluna.


text:
KRALENDIJK – Algun ratu pasa poko promé ku 12’or di mèrdia, un piskadó di Boneiru den su boto riba laman, a topa ku un boto di mas o ménos 20 pia hopi modèrno sin niun tripulante abordo. E piskadó a mèldu Stinapa mesora di loke el a topa kuné na e sitio na altura di Malmòk. E boto tin 2 motor stábil di marka Yamaha, kada un di 115 forsa di kabai. Ta trata di un boto ku kabina ‘Proline’ hopi modèrno. Un boto di Stinapa ku algun ranger a presentá na altura di Malmòk i a trèk e boto bai kuné na Waf Chicu Mercelina na Playa.
Duana, Kmar i polis a wòrdu poné na altura i a tuma e boto i investigashon over pa kuminsá rápido determiná na ken e boto ta pèrtenesé òf kiko por a pasa ku esnan ku tabata abordo. E boto no tin nòmber, tampoko number. Tur esnan konserní ta hasiendo investigashon na e boto, ku ta kolo blou skur ku blanku. Tin indikashon ku e boto ta hopi nobo i posiblemente for di Venezuela.


text:
Diadomingo atardi den un stadion jen di ambiente y tribune repleto di fanatico DAKOTA Dames ta derota RCA Dames 1-0 pa e Copa Amistad Don Elias Mansur. Despues a sigi e gran final unda RCA “BIG WHEEL LOTTERY” powered by POWERADE ta derota CARAVEL POWERADE 5-1. Un evento cu mas di 3mil hende a bishita durante 8 anochi y unda e miho ekiponan di Aruba a bataya. Sigur e revelashon tawata ekipo di Angochi Caravel un ekipo super bon balansa cu e temporada aki lo bataya fuerte, el a logra elimina Estrella den semi final y a gana RCA, Brazil jrs y Riverplate den e torneo.
Dakota tambe tawata monstroso ganando di Bubali, La Fama y Estrella pero RCA tawata mucho fuerte pe Abejanan den semi final. Diadomingo atardi a habri cu e torneo infantil unda Deportivo RCA tawata “heer en meester”. Na final di anochi miembro di Honor Sr John Merryweather a entrega Dakota Dames su trofeo, Bisanieta di Don Elias Mansur Srta Tara Mansur a entrega Caravel su trofeo di 2do lugar y legendario tricolor alaves miembro di honor Sr Edwin Dirksz a entrega e Campeon su trofeo. Un gran ekipo tricolor bou guia di Veron Albertsz cu a demostra profundidad y masha hopi talento hubenil durante e torneo. Steven Melchor a score dos biaha, Kylliam Toro, Juan Santos y Lujean Bergen ta score den final pa RCA gana Caravel 5-1. Un danki na tur refrees, tur voluntario cu a contribui particularnente Sra Irene Dake, Team Films, Comishon Dames RCA, Prensa y BALASHI Beer. Direktiva RCA di awor caba ta anuncia cu 2016 lo bira gigante pa celebra 50 anja cu RCA a trece e promer Copa Antiyano Aruba y 30 anja cu RCA a titula promer Campeon Pais Aruba.


text:
WILLEMSTAD — Djamars último Federashon Tènis di Mesa Kòrsou a konkluí su promé torneo ku tabata esun di kabayero individual patrosiná pa Donic. Tabatin e weganan final despues ku djabièrnè último 8 hungadó a klasifiká for di un partisipashon di 14 hungadó. Djabièrnè por poko tabatin 2 sorpresa grandi ora ku Napi Boekhoudt por poko a saka Nonno Vos for di e torneo I mesun kos Hensley Wentwoord kontra Henny Metry, e hungadó mas balioso di aña pasá. Tur dos di e gran hungadónan aki mester a lucha despues di tabata atras 2-0.
Djamars ey Raymond Begina a sa di derota e number 3 rankeá di aña pasá Jaysron Mathilda ku skore fasil 3-0; Raymond Begina ku ta entrenando mas frekuente últimamente kaminda por nota gran progreso bèk den su wega. Giancarlo da Costa, ku tambe ta trahando fuèrte, ta sa di gana di Nonno ku skore pèrta di 3-2. Devon Meilink ta gana Hensley Wentwoord fasil ku skore di 3-0, miéntras ku e último resultado di e kuart final aki ta ku Henny Metry ta gana Rouchel Hernandez 3-0.
Den e semi final Devon Meilink ta gana Giancarlo 3-0, miéntras Henny Metry ta gana di Raymond Begina tambe 3-0.
E ora ey nos a haña den e final Devon Meilink, ku for di dia den Augustus a drenta komo miembro di nos federashon, no a konosé derota i kontra Henny Metry rankeá aña pasá komo number 1, ta sigi ku su racha triunfal.
Por bisa ku Devon Meilink ta e mihó hungadó di tènis di mesa di aktualidat. He is the man to beat. Ku basta fasilidat e ta gana Henny den final 4-2 i korona su mes komo e promé ganadó di nos torneo di 2016.
Na final sr. Franklin Mathilda a hasi entrega di e trofeonan na e finalistanan den presensia di e kuerpo di árbitro.


text:
ORANJESTAD, Aruba – 11 di Juni 2019: Pa prome biaha AZV a organisa e Health Fair y Dr. Horacio E. Oduber Hospitaal no a duda ningun momento pa participa. Tabata un momento pa sali for di e edificio di hospital y topa e publico den un otro atmosfera. Nan a acerca y haci preguntanan tocante orarionan di bishita, tocante kico nan tin cu haci prome cu opera, kico nan ta haci ora ta den hospital y hopi mas. Publico a sigui puntra kico ta e reglanan nobo, ora interna pashent, cuanto dia prome ta yama e persona, etc.
Charlaine Alexander-Huntington, Gerente di e departamento di comunicacion y informacion di Hospital, a duna di conoce cu a duna informacion tocante e policlinicanan, unda por haya nan, e locacion di clinicanan, hopi hende no sa unda e specialistanan ta.
Un di e departamentonan di hospital cu tin un fluho grandi diario ta cuido ambulante, e asina yama “dag opname”. Nan tambe tabata presente pa duna informacion na esunnan cu ta bay haci un operacion chikito, pues cu no mester keda interna den hospital pa mas cu 4-5 ora.
Hospital a gradici LabHOH pa nan participacion y pa a comparti hopi informacion tocante sacamento di sanger, nan orario y hopi mas. Tambe Bloedbank tabata t’ey pa haya mas donante, p’asina Aruba por tin mas sanger ora mester di mas sanger. Tambe ta hopi importante ora cu ta sali pafo asina y ta spera pa papia cu hende pa sa kico nan ta pensa. A tene un encuesta cu diferente tipo di pregunta pa hospital tambe sa kico publico ta pensa di nan, di e website, tocante e servicio y asina por conoce nan pashentnan mas di cerca. Tambe pa mira kico mester traha riba dje pa mehora servicio, pasobra na final esey ta e meta di Hospital.


text:
Resultadonan di Beisbòl Liga Grandi ayera:
Seri di Divishon di Liga Amerikano
- Texas Rangers a pèrdè di Toronto Blue Jays ku skor di 6-3
- Houston Astros a pèrdè di Kansas City Royals ku skor di 7-2
Partido di Beisbòl Liga Grandi awe:
Seri di Divishon di Liga Nashonal
- New York Mets kontra Los Angeles Dodgers
Resultado di Beisbòl Profeshonal Hapones Nippon
Climax Series di Liga Central (igual ku League Championship den MLB)
- Tokyo Yakult Swallows a pèrdè di Yomiuri Giants ku skor di 4-1
Wladimir Balentien no a konektá hit den 4 turno na bate


text:
Club de Gimnasia y Esgrima La Plata
Club de Gimnasia y Esgrima La Plata (abrevia Gimnasia La Plata) ta e club mas grandi di futbol di La Plata,(Argentina). Su actividad principal ta futbol masculino den prome division di Argentina. Fundá oficialmente dia 3 di juni 1887 e club ta esun mas bieu y ainda activo cu participacion den e competencia Argentino. Nan ta considera nan mes e club mas bieu di Sur Amérika, aunke otro clubnan manera Lima Cricket & Football Club a wordo lanta mas prome.
Algun (ex-)futbolista di Gimnasia La Plata:
Algun (ex-)futbolista di Real Madrid:


text:
Ministerio di OCW a disidí pa prolongá finansiamentu di e programa di investigashon Karibe. Durante di e sinku añanan binidero NWO por ekspandé e Programa Karibe ku dies mion di euro. Promé p’esei NWO ta bai traha un agenda di konosementu.
Na 2013 a lanta e programa ‘Investigashon Karibense: un enfoke multidisiplinario’ (‘Caribisch onderzoek: een multidisciplinaire benadering’) pa fortalesé e investigashon di (i na) e seis islanan den Reino Hulandes. OCW ta mashá satisfecho ku e manera kon NWO a forma e programa di investigashon den Karibe. Investigashon ta di gran balor pa e retonan na e islanan, méskos ku lantamentu di kapasidat i konosementu. Interes di parti di investigadornan i stakeholders pa e programa di investigashon, tabata masha grandi. Pa e motibu ei, OCW a disidí pa kontinuá e programa ku bùdjèt nobo.
Te ku awor denter di e programa a inisá dos asina yamá yamada multidisiplinario. Mayoria proyekto di e promé yamada tabata dirigí riba siensia di mundu i bida. E di dos yamada tabata dirigí mas tantu riba koperashon regional i impakto. Esaki a resultá mas tantu den proyektonan di siensia sosial. Ta premirá ku e kontinuashon di e programa lo ta ampliamente interdisiplinar. Liñanan outónomo den investigashon mester bini huntu ku konekshonnan na rutanan relevante for di e Agenda Nashonal pa Siensia di NWA (Nationale Wetenschapsagenda NWA). E instituto di investigashon na St. Eustatius CNSI, tambe lo forma parti den e programa di investigashon di Karibe.
Agenda di konosementu
Promé ku sigui ehekutá e programa, lo hasi un inventarisashon di e aktividatnan di investigashon na region di Hulanda Karibense. Na e momentu akí tin tiki bista riba kua investigashon ta tumando lugá for di e diferente inisiativanan. E imahen ta fragmentá.
Tambe a base di e inventarisashon despues lo sigui, en koperashon ku e stakeholdernan relevante, trahamentu di e agenda di konosementu. Esaki tambe mester tin e prioridatnan di e islanan mes, huntu ku e prioridatnan di Unesco su Small Island Development States (SIDS) i e asina yamá Sustainable Development Goals (SDG’s). E agenda di konosementu lo kubri investigashon fundamental te práktiko. Ta a base di e agenda di konosementu, NWO lo elaborá e siguiente ruedanan di supsidio.
Fuente: NWO


text:
Tras rastro Indjan den Caribe Muchanan a proefdraai programa vacacional di MANA
Tras rastro Indjan den Caribe
Muchanan a proefdraai programa vacacional di MANA
Voluntarionan hoben a haci un prueba di funcionamento pa e programa vacacional di MANA na klooster di Imeldahof y a goza masha hopi. Nan a duna nan opinion y ideanan pa asina e actividadnan bira mas pret ainda. Esaki ta pa e muchanan di camps cu lo participa na e programacion na Noord den proximo simannan di vakantie.
Pa hopi aña caba MANA tin e custumber y experiencia pa ofrece programanan tematico pa muchanan den vakantie. Cada biaha ta traha un programa specifico pa asina muchanan por siña un poco di nos herencia cultural pa medio di actividadnan recreativo y saludabel.
E biaha aki a opta pa hacie na e localidad di e convento na Noord unda MANA tin su exposicion temporario “Lazonan Caribeño, hendenan conecta, antes y awor”. Un exposicion cu ta hopi interactivo y apto pa muchanan y cu ta conta e historia di e tempo cu e prome europeano a bin Caribe, pero for di punta di bista di e Indjannan. E ta un compilacion di resultadonan di un investigacion cu a tuma lugar pa un team grandi di expertonan den Caribe y Hulanda, na cual e arkeologonan di Aruba tambe a participa.
Na Klooster di Imeldahof tin un hardin y hasta un pida mondi acerca unda por ofrece un programa den aire libre pa asina e muchanan por goza hunto di e experiencia na un manera saludabel. Door cu e areanan ta sea pafor of den patio den un dushi brisa.
E programa ta consisti di diferente partinan unda muchanan lo stimula nan creatividad, imaginacion y movecion. Pa e programa aki, cu ta riba dia 25, 26, 28 of 29 di July tin algun cupo habri ainda, pues yama 582-8979 pa registra. E programa ta pa muchanan di 6 pa 12 aña y ta pa full 1 mainta di 8 pa 12’or y ta encera coi bebe, snacks y tur material. Pa esaki ta pidi solamente afl15,- pa mucha pa mainta.
Tambe ta duna e oportunidad pa bishita e exposicon ‘ Historia di parokia di Noord’ y e bunita kapel di Bethania cu ta den e mesun edificio aki.
Mas cu claro tin e oportunidad pa camps of otro grupo pa book un programa adapta, di maximo 2 ora, pa pasa un dushi rato na Klooster di Imeldahof.
Pa haci un booking of pa mas informacion, yama 582-8979 of contact nos via Facebook Museo Arqueologico Nacional Aruba y National Archaeological Museum Aruba.


text:
Minister Dangui Oduber ๐๐ก๐๐๐๐๐๐ข๐ฅ๐ก๐๐ก ๐๐ ๐๐ข๐ง๐๐ ๐๐ ๐๐จ๐ก๐ ๐ฎ๐ฌ๐ฎ๐ฎ ๐ง๐ ๐ฆ๐๐๐จ๐ ๐๐๐ ๐ข๐ฆ๐ง๐ฅ๐ ๐จ๐ก ๐ฅ๐๐๐จ๐ฃ๐๐ฅ๐๐๐๐ข๐ก ๐๐จ๐๐ฅ๐ง๐.
Minister Dangui Oduber
๐๐ก๐๐๐๐๐๐ข๐ฅ๐ก๐๐ก ๐๐ ๐๐ข๐ง๐๐ ๐๐ ๐๐จ๐ก๐ ๐ฎ๐ฌ๐ฎ๐ฎ ๐ง๐ ๐ฆ๐๐๐จ๐ ๐๐๐ ๐ข๐ฆ๐ง๐ฅ๐ ๐จ๐ก ๐ฅ๐๐๐จ๐ฃ๐๐ฅ๐๐๐๐ข๐ก ๐๐จ๐๐ฅ๐ง๐.
ORANJESTAD โ Turismo di Aruba ta pasando den e mihor momentonan di su recuperacion. Minister di Turismo y Salud Publico sr. Dangui Oduber ta sumamamente contento y satisfecho cu e resultadonan di luna di juni 2022. Recientemente AHATA a publica su cifranan tocante e prestacion di e hotelnan y Minister Oduber tin e placer di por comparti esakinan cu pueblo. E cifranan aki ta ilustra e comparacion entre juni di 2019, juni 2021 y juni 2022. E cifranan cu a ser ricibi pa cu luna di juni 2022 ta sigui demostra un recuperacion fuerte.
Manera ta conoci e maneho di Minister Oduber ta dirgi riba turistanan di calidad y turistanan cu ta gana mas di 150 mil dollar pa aรฑa, turistanan cu ta laga hopi placa atras den nos economia.ย
Den luna di juni 2022 e grado di occupacion a subi cu 17% porciento compara cu juni 2021. Si compara esaki cu e grado di ocupacion di aรฑa 2019 cu ta un aรฑa record pa Aruba su turismo, e ta solamente 3% menos. Segun e mandatario ta importante pa remarca cu Aruba ta e di 2 pais na mundo cu a recupera su turismo di e forma aki.
Banda di e grado di occupacion e REV PAR den luna di juni 2022 a conoce un crecemento di 31.6% den compracion cu luna di juni 2021 y cresemento di 18.7% den comparacion cu juni 2019. E REV PAR den juni 2022 tabata $223.97 cu ta un cifra impresionante. E REV PAR ta un indicador sumamente imporatante pa midi e calidad di turistanan cu ta bin Aruba. E REV PAR ta e prijs cu un turista ta dispuesto pa paga pa un camber pa anochi. Nos como pais mester ta contento cu e hecho cu nos tin un di e REV PAR mas halto den Caribe. Na momento cu bo tin un REV PAR asina halto e ta bisto cu turistanan di calidad ta yegando nos pais.ย
Otro indicador hopi importante ta e ADR (average daily rate) cu tambe a conoce un aumento di 22.1%. E average daily rate den luna di juni 2022 ta $277.52 den comparacion cu juni 2019 cu esaki tabata na $227.32.ย
Turismo ta keda e driver principal di nos economia, resultadonan di luna di juni ta confirma cu recuperacion di Aruba su Turismo ta riba e bon caminda. Maneho di Minister Dangui Oduber ta dunando e resultado conforme e vision di atrae turistanan di calidad y esaki a wordo confirma cu cifranan di AHATA. Esaki sigur ta un noticia hopi positivo. Finalmente e mandatario a gradici tur empleadonan y tur partnernan den sector turistico pa cu e resultado bunita aki.


text:
Bo sosten ta bon biní.
Kua ta bo derechinan komo konsumidó? Sigientemente bo
ta haña kontesta riba tur bo preguntanan tokante bo derechi.
E sekshon di e web-site aki a wòrdu kopiá, for di e web-site di Consumentenbond Nederland
ku nan outorisashon. Kaminda ta nesesario a adapté na e situashon di Boneiru.
Bo derechi
Tin biaha resultado di un kompra no ta manera bo a spera.
Ku e sekshon aki bo por haña fasil y lihé un solushon adekuá.
Bo mes ta determiná si yudanza hurídiko ta nesesario.
Derechi na ora di kumpra
Kiko ta bo derechi ora bo kumpra un produkto “on line”, via telefon òf na kas?
Tin un periodo legal di reflekshon na momentu di hasi e kompra? Lesa kiko asina bo por hasi.
- Kiko ta un kompra di konsumidó?
Un kompra di konsumidó ta un kompra hasí tantu den un pakus komo “on line” pa un persona privá serka un bendedó profeshonal.
Un kumpradó ta konsumidó si e ta un persona privá ku no ta aktua ehèrsiendo su profeshon òf di su kompania. E konsumidó ta e “partida debil” y komo tal ta goza di atenshon speshal y protekshon stipulá den lei. Komo tal akontinuashon un resumen kòrtiku di e reglanan mas importante ku ta protehé e konsumidó.
Solamente un persona privá por ta un konsumidó; un kompra di konsumidó, no ta un kompra kaminda e kumpradó ta un entidat manera un fundashon, un organisashon etc.
E kompra di konsumidó no tin forma; e konsumidó y e bendedó profeshonal mes mester sa si nan ta akseptá e akuerdo òf e palabrashon oral òf por eskrito unda pa ambos partida derechi y obligashon ta wòrdu kreá. Lo tin un kumpradó ku mester paga na tempu y un bendedó ku mester entregá un bon produkto.
- Derechi y deber
Basá riba lei e kumpradó tin protekshon èkstra na kompra di konsumidó. Por ehèmpel: komo konsumidó/kompradó bo ta obligá di paga e prèis kombiní y e bendedó mester entregá un bon produkto. Ku otro palabra: un produkto ku durante sierto periodo ta kumpli na tur eksigensia ku abo mag buta si bo ta uza e produkto normal y na kondishonnan speshal si esaki a wòrdu registrá na momentu di kompra.
Prèis y pago inishal
Kiko ta bo derechi ora bo kumpra un produkto “on line”, via telefon òf riba kaya?
Tin un periodo legal di reflekshon na momentu di hasi e kompra? Lees wat u kunt doen.
- Prèis
Kompra ta un konvenio unda un ta komprometé su mes pa entregá algu y e otro mester paga pa esaki.
- Oumento di prèis, ta permití?
Lei ta stipulá, si ora un kompra keda konkretisá sin ku a determiná e prèis, ku e kumpradó e ora ei debe un montante rasonabel. Básikamente prèisnan ta liber. Si un pakus oumentá su prèisnan diripiente, abo komo konsumidó no por hasi nada kontra. Si e oumento tuma lugá despues ku bo a akòrda e kònvenio esaki mester sosodé konforme lei. E lei ta stipulá ku si e bendedó, na un kompra di konsumidó, oumentá e prèis di e kompra despues di a akòrdá e kònvenio, e kumpradó ta outorisá pa anulá por eskrito e konvenio, basta ku ta determiná ku entregamentu di e produkto lo dura mas largu ku tres luna despues ku e kompra a tuma lugá.
- Paga tino ku pago inishal
Kompanianan regularmente ta pidi un pago inishal. Den e kaso ei bo mester paga adelantá un parti di e kuenta. Den kaso di un pago inishal e bendedó por pidi maksimal mitar di e prèis di kompra. Paga tino ku esaki. Si den kaso e kompania bati bankarota den mayoria kaso bo ta pèrdè bo plaka.
Den kaso di un pago inishal e bendedó por pidi maksimal mitar di e prèis di kompra.
- Bo ta lamentá di bo kompra òf di bo pedido.
Si bo kumpra algu den un pakus, legalmente t’asina ku kompra ta kompra. Si bo ta lamentá un kompra, kombèrsá ku e doño y wak kon huntu boso por yega na un solushon.
Tin algun bendedó ku ta ofresé e oportunidat, pa bou di sièrto kondishon (e produkto no mester a wòrdu uzá y no mester ta dañá), anulá e konvenio. Kambia òf trese bèk no ta un derechi sino un servisio èkstra pa kual tin sierto kondishon. Paga bon tino riba e kondishon aki. Algun ehèmpel:
- Kambio dentro di 7 dia
- Paga gastu di kanselashon
- Akseptá un komprobante di krédito
Si bo kumpra algu “online”, via telefòn òf na bo kas, bo ta haña 14 dia dentro di kual bo por kanselá e kompra.
- Produkto inferior
Na kompra di un produkto kibrá òf inferior no por papia di lamento di bo kompra. E bendedó ta obligá di debolbé bo plaka. Si bo kumpra algu for di un distansha, e bendedó mester informábo di e produkto y tambe e tempu pa pensa. Den mayoria di kaso bo ta haña 14 dia dentro di kual bo por kanselá e kompra. Tene kuenta aki ku kasonan eksepshonal. Por ehèmpel: na kompra di un korant òf un biahe e tempu di pensa di 14 dia no ta aplikabel
Garantia y reparashon
Kiko garantia ta enserá
Na kompra di un produkto bo tin semper un garantia stipulá pa lei. Esaki ta nifiká ku legalmente bo tin derechi riba un bon podukto. Si dentro di 6 luna e produkto kibra òf daña, lei ta sali for di e punto di bista ku e produkto ya kaba no tabata bon na momentu ku bo a kumpré. Bo tin derechi riba reparashon gratis òf un nobo a menos ku e bendedó por prueba ku e produkto a wòrdu uzá robes.
Banda di esaki e bendedó òf e fabrikante kasi semper ta duna na kompra di un produkto un garantia. Esaki ta un garantia adishonal riba e garantia stipulá pa lei y no por tacha nunka bo derechi legal riba garantia.
Un bentaha di e tipo di garantia ekstra aki ta ku den mayoria kaso bo no mester prueba ku bo no a uza e produkto na un manera korekto. E bendedó por investigá si no ta abo mes a kibra e produkto. Si e por prueba esei e derechi riba garantia ta kaduká (asta bo derechi legal riba garantia).
teps:
- supstitushon òf reparashon mester tuma lugá dentro di un término razonabel y sin muchu molèster. Si por ehempel e reparashon ta dura mas ku tres siman bo por pidi pa fia un aparato. Si e bendedó no logra pa drecha òf supstituí e produkto dentro di un término razonabel, bo por anulá e kompra y pidi bo plaka bèk. Si bo ta deseá di mantené e produkto bo por pidi tambe un redukshon di prèis. Den e kaso ei e bendedó mester debolbé parti di e montante di kompra.
- Si e produkto den su periodo di garantia wòrdu drechá òf supstituí, e garantia no ta drenta na vigor di nobo.
Un ehèmpel:
Si bo kumpra un kámera ku un garantia di dos aña y si e wòrdu substituí despues di un aña pasobra e tabata funshoná bon, bo garantia riba esun nobo lo ta un aña.
- • Si bo bende e produkto huntu ku e resibu, e garantia legal y e garantia èkstra (pa e tempu ku a sobra) ta pasa pa e kumpradó.
- • Pa un garantia di fábrika e por ta otro: konsultá e kondishonnan di garantia di e fabrikante. Por ta si reparashon di e produkto ta nesesario, ku e gastunan di reparashon ta pa bo kuenta.
Bo tin problema ku un produkto òf ku un kompania? Sigui e siguiente pasonan pa yega na un solushon.
Akumulá informashon
Si e produkto kibra/daña den e periodo di garantia, averiguá promé ki sorto di garantia ta wòrdu duná y kua kondishon di garantia ta aplikabel. Si ainda bo tin derechi riba e garantia, bo por akudí na e pakus pa reparashon. Si no por drecha e produkto, e bendedó mester supstituí e produkto. Bo a pèrdè bo resibu?
Esaki no mester ta un problema tan ten ku bo por prueba ku bo a kumpra e produkto na e nigoshi konserní.
Esaki por ehèmpel por ta ku un slep di e mashin di swipe.
Tin biaha bo kompra por wòrdu hañá bèk den e sistema di kaha di e nigoshi.
Reklamo na e nigoshi
Tin diferente forma pa entregá un reklamo na e nigoshante.
Tin nigoshi ku tin e posibilidat pa hasi bo reklamo via di nan web-site.
Bo por entregá bo reklamo via e siguiente “link”
Kompania di telekomunikashon Telbo
Water-en Energiebedrijf Bonaire (W.E.B.)
Tambe bo por entregá bo keho riba un kompania via di e lokèt di konsumidó di Unkobon. Bo reklamo lo wòrdu dirihí pa e kompania en kestion. Nos ta duna e kompania e oportunidat di reakshoná di un manera fasil riba bo reklamo.
Kiko ta bo derechi
Un kadó-bòn ta un bòn ku tin balor di sèn y ku e resipiente por uza manera e ta deseá. E montante menshoná riba e kadó-bòn tin e mesun funshon ku plaka té ku e montante indiká riba e kadó-bòn Tin kadó-bòn ku por wòrdu uzá na diferente nigoshi y banda di esei tin pakus y kadena di nigoshi ku tin nan propio kadó-bòn ku solamente por wòrdu uzá serka nan. Banda di por kumpra produkto, ta eksistí tambe kadó-bòn ku ta solamente bálido pa sierto aktividat manera: bai wak un pelíkula, pasa un anochi den hotel òf bishitá un aktividat deportivo – rekreativo.
Un otro forma di kadó-bòn ta e “debit card”. Pa esaki bo no mester gasta e montante indiká den un tiru. Ku otro palabra: bo ta risibí un “debit card” ku un balor di $ 50.00. Bo por uzé pa hasi diferente kompras riba diferente dia dentro di e fecha di vensementu di e “debit card” te ku e montante di $ 50,00.
Balides
- Si no tin fecha di emishon òf vensementu menshoná riba e kadó-bòn òf e “debit card” òf no tin ningun kaminda menshoná unda bo por mira e fecha di vensementu (p.e. riba un site) e bòn su balides ta ilimitá.
- Den kaso si e fecha di emishon ta menshoná pero no esun di vensementu, den mayoria di kaso bo por uzé dentro di 5 aña
- Kadó-bòn por ta menos ku 5 aña bálido. Den e kaso ei e mester ta menshoná riba e bòn.
Nos konseho ta pa hasi uzo di e kadó-bòn mas lihé posibel òf di tene e fecha di vensementu bon na bista.
Kadó-bòn a vense?
Bo tin un kadó-bòn ku a vense? Yama e ora ei e nigoshi konserní y splika e kaso. Tin biaha bo por alargá un kadó-bòn kontra pago òf di parti di indulgensia bo ta haña parti di e balor den forma di un kadó-bòn nobo.
Bo sosten ta importante
Yena aki bo datonan i registrá Solamente $15 pa aña.


text:
ORANJESTAD — Despues cu cuerpo policial a otorga permiso na Stichting Arubaanse Carnaval (SAC) pa organisa e apertura di Carnaval 61 riba 11 di november, Gruponan Uni cu ta representa mayoria di gruponan di carnaval y cu tabata kier pa un organisacion nobo organisa e apertura y tur otro evento di carnaval, a laga sa cu nan no ta participa mas.
Prome minister Mike Eman ta reitera mientras tanto cu Gruponan Uni tambe por haya permiso pa organisa nan apertura rtiba 11-11. Sinembargo te aworaki ta mustra cu e retiro di Gruponan Uni ta definitivo.
Scucha declaracion di prome minister Eman
Diabierna cu a pasa a asali na cla cu SAC a haya permiso di polis pa organisa apertura di temporada di carnaval. Den dianan cu a sigui ambos nan cu Gruponan Uni a emiti comunicadonan. SAC di su banda a mustra riba nan puntoi di bista cu pa e ultimo mita siglo nan a organisa carnaval. Es mas dia 11 di november di e aña aki ta marca e di 50 aniversario di fuindacion di SAC. Gruponan Uni di nan banda a anuncia cu nan ta reconoce SAC como e organisador di e proximo temporada di carnaval y cu nan ta distancia nan mes di e eventonan.
Permiso
Minister di Cultura Otmar Oduber cu a intermedia entre e dos organisacionnan na prome instante a culpa hefe di polis di a otorga e permiso sin consulta cu gobierno cu te hasta lo pidi polis pa no otroga niun permiso prome cu tin un decision definitivo. Awemainta durante un conferencia di prensa, prome minister Mike Eman a reitera cu no a duna niun permiso ainda pa organisa eventonan di carnaval, solamente na SAC pa e apertura.
Autor: Ariën Rasmijn


text:
DEN HAAG – Dylan Romeo (25) a kuminsá un akshon spesial di yudansa pa yuda hende grandi di edat na Den Haag kontra soledat. Ku e sèn trinta hende grandi di edat kada djabièrnè por topa otro. “Ta lástima ku un aktividat asina ta nesesario, pero ta bunita si nos por hasi algu bèk a e generashon aki.
Romeo ku un grupo di hende a bai e eksposishon ‘Kòrsou’ na Nationaal Archief (Archivo Nashonal) na Den Haag i a haña sa ku hende karibense di edat mayó den e munisipio ei hopi bia ta pasa trabou, “Miéntras nos tabata kana den e eksposishon, mi a tene un kombersashon bunita ku señora Noëlle Nieuw. Nos a papia tokante Kòrsou i loke ta uni nos. E ta un miembro aktivo di e grupo di hende grandi di edat Wayaca i a konta mi kon nan ta empeñá pa e komunidat karibense.”
Tabata un kombersashon interesante entre hóben i bieu, Romeo ta konta. “Pero ora mi a pasa serka nan, mi a tende di nan lucha finansiero. Kada djabièrnè ku mas o ménos 30 hende grandi di edat karibense nan ta bini huntu. Nan ta organisá tur sorto di kos: di un atardi kreativo, deporte, wega i informashon. Djabièrnè ta e dia ku nan ta ilushoná pa nan tin nan kontakto sosial. Pero bon mirá no tin sèn pa e aktividatnan.
Sigur den e temporada di corona, e soledat bou di e hendenan a oumentá mas tantu, ta loke Dylan Romeo ta tende. Grupo di hende grandi Wayaca semper tabata risibí supsidio di gemeente, pero pa motibunan deskonosí awor nan no ta haña kasi nada. Ku 600 euro pa henter un aña, bo no por organisá algu agradabel kada djabièrnè.”
E ta spera di haña minimalmente 1.500 euro pa e grupo di hende grandi ku su akshon di yudansa online. “Ku e suma ei en todo kaso nan por organisá bunita aktividat den e tres pa kuater lunanan binidero.”
Biba den soledat na Hulanda
E bida na Hulanda ta mas solitario, Romeo ta mira. “Mi ta ripará ora mi ta na Kòrsou òf na un di e otro islanan, ku hende ta mas serka di otro i mas huntu ku otro. Na Hulanda pa hende grandi di edat ta mas difísil pa drenta den kontakto ku hende. Kon mi ta bai mi famia? Mi por tin aktividat ku otro hende grandi di edat? Nan tin hopi pregunta difísil i esaki ta okupá nan.”
‘Nos mes tambe ora no bira mas grandi por kai den e mésun situashon’
“Ta agradabel pa por hasi algu bèk komo hóben. Na mes momento ta piká ku esaki ta nesesario”, e ta bisa. “Sin e aktividatnan di un grupo di hende grandi asina, e soledat lo sigui oumentá. Ta p’esei mi ta spera ku nos tur por yuda e grupo aki via e crowdfunding, unda ku bo ta.”
Pa Romeo e lucha di e hendenan grandi karibense personalmente tambe ta un konfrontashon. “Nos mes tambe por kai den e situashon aki. E ora ei bo ta spera ku tin otro hende ku ke tei pa bo.”
Karta pa munisipio Den Haag
Huntu ku e grupo di hende grandi el a manda un karta urgente pa e wethouder responsabel i e alkalde di Den Haag. “Mi a pidi nan kariñosamente pero tòg urgentemente tambe pa tuma akshon rápido pa e hendenan grandi aki.”
“Pero lo ta bunita si awor ku e crowdfunding aki nos kolektá minimalmente 1500 euro. Kisas nos tur huntu por pèrkurá pa nan por paga henter un aña di aktividat. Esei si lo ta bunita!”
Si munisipio Den Haag ta bai duna mas supsidia, ta di puntra. Ret Karibense a pidi munisipio i e wethouder pa un reakshon.


text:
KAMPIONATO HUBENIL 2022-2023 TA INISIÁ, DJASABRA 17 DI SÈPTÈMBER 2022!
KAMPIONATO HUBENIL 2022-2023 TA INISIÁ, DJASABRA 17 DI SÈPTÈMBER 2022!
Djasabra 17 di sèptèmber 2022, Kampionato Hubenil 2022-2023 ta inisiá den Stadion Rignaal ‘Jean’ Francisca i na tereno di Willemstad. E wikènt aki e kategorianan di mas chikí lo mira akshon miéntras e sobrá kategorianan lo kontinuá den e próksimo wikèntnan te ku yüni 2023, ora Kampionato Hubenil 22-23 yega na su final.
E aña aki Kampionato Hubenil ta konta ku un total di 21 klup ku tin un total 126 tim ku lo partisipá den kategoria U-9 te ku U-20 kontra otro, na diferente tereno rònt Kòrsou.
Kategoria U-9 te ku U-15 lo ta den kontienda durante e próksimo simannan miéntras kategoria
U-17 ku U-20 lo inisiá mas despues.
Manera tur aña Komishon Hubenil ta spera ku e kampionato aki tambe lo ta unu éksitoso, deportivo ku e meta pa desaroyá kada hungadó den nan abilidatnan futbolístiko pero tambe pa tur mucha disfrutá na un manera sano di nan deporte preferí.
E inisio di e kampionato aki lo konta ku palabranan di e presidente di FFK na komienso di e partidonan den Stadion Rignaal ‘Jean’ Francisca pa despues bala kuminsá lora na ámbos tereno.
Komishon Hubenil ta deseá tur ekipo, e hungadónan, nan entrenadónan, dirigentenan i nos kuerpo di arbitrahe, hopi éksito durante Kampionato Hubenil 22-23!
Skema pa e wikènt aki;
Un invitashon ta bai pa pueblo di Kòrsou kompletu pa bin apoyá i sostené esnan mas chikí den nos famia di futbòl. Bin ku henter bo famia i disfrutá di algun tremendo partido di futbòl i mira kon nos futuronan di mañan ta bria riba tereno.
Kòrda ku tur e partidonan aki ta grátis!


text:
Delegashon di minister a bishitá e proyekto “High Rise Zakitó Living & Marina”
Publiká riba
1 July 2021
Minister di Finansa, sr. Javier Silvania, huntu ku koleganan minister sr. Gilmar “Pik” Pisas, sra. Ruthmilda Larmonie-Cecilia i sr. Charles Cooper, a risibí invitashon di sr. Arnold Rood i Royal Holding Company pa hasi un bishitá i sera konosí ku e proyekto “High Rise Zakitó Living & Marina”. E kompleho di apartamentonan aki ta e promé fase di e mega proyekto di desaroyo ku tin planiá pa e area di laguna di Zakitó.
Pòrtrèt: Ministernan risibiendo informashon tokante e proyekto “High Rise Zakitó Living & Marina”.


text:
Den partido POR su plan di gobernacion ‘Vision 17-21 Hunto Nos POR’ tin informacion detaya di con POR lo atende pa mehora diferente aspecto di importancia den nos comunidad. Pa loke ta e seccion di transporte, tin diferente desaroyo cu lo bay wordo crea pa mehora nos sistema di transporte den tur aspecto.
POR den e proximo gobernacion lo bay modernisa nos leynan di aviacion conforme reglanan y rekisitonan di ICOA. Percura pa nos sistema di registracion di avion bira mas competitivo. Profesionalisa nos Departamento di Aviacion Civil pa esaki por cumpli cabalmente cu su tarea di supervisa nos sector di aviacion. Tambe hopi importante ta pa sostene plannan di inversion den mehoracion continuo di facilidadnan, operacion y servicio di nos aeropuerto. Sostene plannan di inversion den ekipo y tecnologia moderno pa loke ta servicio di trafico aereo. Unabes cu e proyecto di “surveillance” (radar) keda finalisa, lo inicia negociacionnan cu gobierno di Hulanda y Corsou pa expande espacio aereo di Aruba.
Lo stimula y incentiva iniciativa priva pa sigura conexionnan aereo rendabel y competitivo entre islanan ABC. Implementa e rapport “Maritieme Toekomst van Aruba” (MTA) cu e meta pa engrandece importancia di sector maritimo pa nos economia y sigura uzo safe di nos awanan y sin afecta nos medio ambiente marino. Sostene proyecto di fast ferry entre islanan ABC cu e port of call di Aruba situa na San Nicolas. Promove registracion di barconan di cual e doñonan ta di exterior. Continua y finalisa e proceso di independisacion di Departamento di Nabegacion.
Den consulta cu stakeholders lo formula y implementa un plan strategico di mobilidad. Punto di salida principal ta cu tur districto y bario mester conta cu servicio di transporte publico confiabel y puntual cu ta cumpli cu necesidad di nos comunidad. Modernisa nos leynan di transporte publico y profesionalisa Departamento di Transporte Publico pa asina por combati e fenomeno di taxista pirata y tur otro incumplimento cu regla na un forma efectivo.
E meta di e articulo aki ta pa trece informacion di e plan cu POR tin pa e proximo gobernacion mas cerca di bo. Un plan cu ta consisti di hopi lunanan di dedicacion y consulta cu diferente gruponan den comunidad. Pues e ta un plan hinca den otro cu prioridadnan cu comunidad a indica y un plan cu tin e adelanto di e individuo na prome luga. E plan completo ta obtenibel riba pagina di Facebook di POR.


text:
E comision di Reina di Scol Aruba a organisa un eleccion pa e studiantenan di scol primairo y secundario. E aña aki un total di 14 reina a participa den e eleccion cu a tuma lugar ayera mainta na Club Caiquetio. E comision a ricibi e sosten di Aruba Bank pa por a realisa e actividad escolar aki. E hobennan cu a participa na e eleccion di Reina di Scol Aruba 2020 den e diferente categorianan ta e siguiente candidatanan:
CATEGORIA INFANTIL
Zoë Aliyah Moore: Colegio San Hose
Crisbel Gutierrez: Commandeur Pieter Boer School
Jaysmeline Glorianne Alía Hernandez Pinedo: St. Dominicus College
Roshaily Leonora: Colegio Bon Bini
Jivana Cordero Paredes: Colegio Sagrado Curason
CATEGORIA PRE-TEEN
Iviannah Sanchez : St. Franciscus College
Ezahayra Arteaga: Pius X School
Reanne Marie Ras: St.. Dominicus college
Darlise Werleman: Cacique Macuarima School
CATEGORIA HUBENIL
Meidy Migdalia Derselyn Lampe: Colegio San Hose
Priscilla Werleman: Colegio San Antonio
Stacey Zevinger: Juliana School
REINA GRANDI
EPB San Nicolas: Maybelline Henriquez
Colegio EPI: Chenny Karsowidjojo
IPA: Ellienne Riatiga
Como e Reina Infantil di Scol a keda corona Crisbel Gutierrez di Commandeur Pieter Boer School. Den e categoria di Reina Pre-Teen di Scol a bay cu e titulo, Iviannah Sanchez di St. Franciscus College. Como Reina Hubenil di Scol a keda corona e hoben Stacey Zevinger di Juliana School y como e Reina Grandi di Scol a keda den persona di Elliene Riatiga cu a representa IPA. Un total di cinco persona tabatin e tarea pa scoge e Reinanan di Scol 2020 y como parti di e grupo aki a forma parti tambe e representante di Aruba Bank, Roxanne Kock-Croes, di Marketing & PR Department. Aruba Bank ta contento di por a sostene e promocion di nos cultura di carnaval entre nos hobennan.


text:
Dios a tira un bista den su jardin y a
topa un aespacio bashi, Despues su Mirada
a pasa ariba tera y a mira bo cara cansa
El a pone sub rasa rond di bo y a hibabo
pa bo por sosega. Esta bunita ta Dios su
jardin. E ta scohe solamente e mihor.
Cu inmenso dolor na nos curason, pero conforme cu boluntad di Dios nos ta anuncia fayecimento di:
Raymundo Roman Kock
Mihor conoci como: Moo-ray
* 05 November 1946 – † 17 November 2022
Acto di entiero lo wordo anuncia despues.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecido.


text:
Desde 1 di October 2020 te 1 di Februari 2021, Garage Cordia Aruba (GCA Auto Sales NV) tabata tin nan “Toyota Dream Car Art Contest,” y a invita muchanan di tur skina di Aruba pa comparti ideanan di futuro mobilidad door di pinta e auto di nan soño. Tur idea a nace di un soño, y nos di Toyota Aruba ta spera cu e actividad aki lo yuda e creatividad di e siguiente generacion di gran inventor, pensado y soñado.
Toyota Aruba a ricibi un total di 45 pintura di diferente scol na Aruba. Di eynan 3 miembro di hurado di e mundo di arte y mucha, esta Nohemy Habibe, Maya Lepsanovic y Anuar Habibe a scoge 3 ganado den dos categoria.
Ganadonan di categoria 1 (7 aña y menos)
- Prome luga – Bryson Magdalena
- Di dos luga – Jabrion Hamdaoui
- Di tres luga - Saavi Tilokani
Ganadonan di categroia 2 (8-11 ana)
- Prome luga – Ronella Chen
- Di dos luga - Anderson Tjin
- Di tres luga - Rishentely Jamanika
E competencia ta consisti di competencia nacional y mundial. E compentencia nacional. Den cada pais participante lo tene un competencia nacional di Juni 2020 pa Februari 2021. E ganadonan di e competencia aki ta drenta como representante di nan mesun pais den e “competencia mundial”, cu ta teni na Hapon.
Desde 2004, a realisa Toyota Dream Car Art Contest como parti di e iniciativa di contribucion social di Toyota. Solamente na 2019, tabata tin mas of menos 950.000 entrada di 86 pais y region di henter mundo.
1st place winner 2nd Category – Ronella Chen
1st place winner 1st Category – Bryson Magdalena


text:
Lo kosta 1.2 mion euro pa restourá e "Gouden Koets."
E kostonan pa restourashon di e "Gouden Koets" di trono ulandes, te ku awor ta kalkulá na 1.2 mion euro riba e presupuesto. Segun Bert Wassenaar, ku ta esun enkargá i ku a menshoná e montante den un konferensha di prensa, esaki ta un promé kalkulashon, basá riba e kostonan pa restourashon di un kareta ku a keda hasí den pasado. A desmantelá e Gouden Koets i a studia e diferente partinan individualmente. Den e siguiente fase lo mester pidi oferta pa e trabou di restourashon. Den pasado e proseso di restourashon di e Glazen Koets a tuma 7 aña. Rei Willem-Alexander lo paga e restourashon for di su propio presupuesto. Anteriormente promé minister Mark Rutte no por a bisa kuantu e restourashon lo bai kosta finalmente.


text: ORANJESTAD, Aruba –02 mei 2020 For di dia 13 di maart cu e prome caso di COVID-19 a keda registra na nos isla, como Departamento di Salud Publico di Aruba un di nos tareanan tawata pa educa comunidad miho posibel riba con ta preveni di haya e virus y evita cu e ta si sigui plama. Esaki nos a haci door di mantene un comunicacion dinamico transparente y riba base diario cu comunidad. Danki na esfuerso di un y tur nos por bisa cu a logra mantene e transmision di e virus te cu awor na un nivel manehabel pa pais Aruba, pero e peliger no a pasa ainda e lucha ta sigui. Awor cu poco poco ta bay cuminsa laga comunidad bolbe bek na trabou ta hopi importante pa cada uno di nos sigui aplica tur loke nos a siña den e “Normal Nobo”. E virus di COVID-19 no a desaparece, e por parse manera cu ela bay pa un rato y despues e por tey atrobe. Nos mester adapta nos forma di biba pa ta conciente y proteha nos mes pa no hay’e y si hay’e mes pa nos no sigui plam’e. Pesey mes ta nesesario pa cada uno di nos aplica tur medida basico di prevencion cu nos a siña durante di e ultimo simannan. • Sea conciente di bo accion y su peliger pa cu bo salud y di bo famia • Si bo ta malo no bay den publico pero consulta cu bo Dr di cas tocante bo sintomanan. • Evita bay unda tin aglomeracion di hopi hende • Mantene distancia fisico di 2 meter for di otro persona • Evita mishi cu wowo, nanishi y boca • Evita mishi cu hopi articulo of superficie cu bo man • Ora di saluda, no suchi, brasa of boeks • Laba man frecuentemente cu awa y habon of uza handsanitizer cu 60% di alcohol. Esakinan ta algun conseho basico cu Departamento di Salud Publico ta recomenda pa reduci e transmicion di e virus. Si cada uno di nos cu ta biba riba e dushi pida baranca aki cu yama Aruba, sigui e consehonan menciona nos lo por sigui maneha e cantidad di casonan na Aruba riba un minimo. E meta principal ta pa detecta un caso trempan, test, diagnostica, isola y identifica tur esnan cu tawata tin contacto cu e caso. Pa logra esaki Aruba mester di nos tur.


text:
Kende ta mas na risico pa motibo di covid-19
Departamento di Salud Publico ta specifica e grupo di riesgo.
ORANJESTAD, Aruba –08 juni 2020: Den luna di december di aña 2019, mundo henter a wordo informa di un virus nobo cu tawata transmitiendo su mes rapidamente di hende pa hende y tawata causando bastante morto. Como cu e virus tawata uno no conoci (nobo) pa scientificonan, a compara esaki cu otro virusnan parecido mientras cu a bay ta studia e caracteristicana y comportacion di e propio virus. Esaki ta e motibo pakico cierto informacionan cu a sali na comienso di e pandemia di Covid-19 cu tempo a conose cambio.
Un di e cambionan ta e definicion di e grupo di risico. Na comienso esnan cu a wordo categorisa como grupo di risico tawata hopi amplio. Cu transcurso di e dianan y e diferente informacionan colecta e grupo di risico por a wordo ahusta y mihor specifica. Esnan cu ta na risico pa desaroya complicacion pa motibo di covid-19 ta como lo siguiente;
Adulto mayor riba 70 aña
Adulto riba 18 aña cu e siguiente condicionnan di salud. ▶ Bou tratamento medico di specialista di pulmon, debi na gravedad di su malesa cronico no regula y desfunccion di su pulmon y vianan respiratorio. ▶ Tin un malesa cronico di curazon cu debi na e gravedad ta bou tratamento medico di cardioloog. ▶ Diabetes mal regula, no regula of diabetes cu complicacionan secundario. ▶ Problema di rion grave cu ta dialisando of ta wardando pa transplante di rion.
Un sistema inmunologico abou debi na ▶ medicamento pa malesa auto-inmune ▶ despues di un transplante di organo of stamcell, ▶ un malesa hematologico, asplenia of otro malesanan cu ta afecta e sistema inmunologico cu ta rekeri tratamento medico debi na e gravedad di e malesa manera HIV no trata of HIV cu valor di CD-4 <200 mm³ ▶ serca pashent di cancer cu ta hayando of den e ultimo 3 lunanan a haya chemotherapie y/of bestraling.
Malesa grave di higra (Child-Pugh classificatie B of C)
Obesidad (sobrepeso extremo) cu un BMI di 40 of mas


text:
Ichelle Oduber-Simon ta invitabo pa hunto repasa e noticianan mas importante di e dia di awe.
Awe mainta Corte di Prome Instancia a declara Aurelio Dirksz culpabel di a mata su ex paraha Natasha Kock. Huez a mande KIA pa 12 aña, cu ta dos aña menos cu fiscal a pidi.
Famia di Pau Martijn ta haci un suplica na buceadornan pa uni forsa pa busca aclaracion di ultimo DIVE di Pau diasabra ultimo.
Mi no por haci nada. Mester pidi corte laga acusado di violacion sexual liber y pospone tratamento di su caso, fiscal a bisa Corte awe mainta.


text:
- Grandura di e cas y tereno;
- Unda e cas ta situa;
- Estado di mantencion di e cas.
Si bo ta desea, bo por haci uzo di intermediacion di un oficina di realstate pa cumpra un cas. Bo por haya un lista recien di casnan na benta den corant of den propaganda cu nan ta parti di cas pa cas. E ultimonan aki bo por haya tambe na supermercado of pomp di gasolin.
Ultimo añanan Aruba conoce e fenomeno di ‘condominium’. Esaki nan ta apartamento super luhoso cu tur servicio di hotel inclui. Hopi biaha, e bibiendanan aki ta situa den cercania di e beachnan di Aruba. Tene cuenta cu gastonan pa servicio ta halto.
Ora di cumpra y bende un cas, bo mester entre otro:
- Haci uzo di servicio di un notario;
- paga impuesto di traspaso na Servicio di Impuesto y Aduana (SIAD).
- Si bo ta interesa den un cierto cas y bo ta desea di haya mas informacion di dje. Bo por acudi na Dienst Landmeetkunde en Vastgoedregistratie.
Bo por haya hypoteca na:
- Banco comercial;
- Fundacion Cas pa Comunidad Arubano;
- Stichting Algemeen Pensioenfonds Aruba;
- Volkskredietbank.


text:
A tene un entevista psicologo Roberto Leal kende a papia tocante e problemanan di divorcio y consecuencianan cu esaki ta trece pa e muchanan, hobennan y adulto.
Leal tin 38 aña trahando manera psycholoog.Un di topiconan cu a puntra sr. Leal ta efectonan di muchanan, hoben y adulto ora tin divorcio na un cas.
El a cuminsa splica cu e porcentahe ta ‘uno hopi grandi y grabe’. E ta bisa cu mas di 50% ta wordo determina pa legalidad paso e pareha ta casa. Pero tin estadistica cu esnan cu no ta casa tambe tin un separacion grandi, tin un 70%.
E problemanan cu e situacion aki ta afecta muchanan of hoben den e parti social ta cu nan por bay den malo caminda e ta cuminsa na cas ora cu famia, e mayornan no ta duna nan e atencion. E problemanan cu ta confronta cu ne.
Sr. Leal ta splica cu ora mayornan ta divorcia, ta depende e karakter di e mucha. Cuanto cada un di nan ta pega na cual mayor ‘e por ta e tata of e mama’.
E ta splica cu si un persona tin un structura mas friu por maneha un separacion di un miho manera. Pero den caso cu e persona tin un structura mas afectivo e situacion ‘ta dal bo mas fuerte’. E ta agrega cu esaki ta realidad pa muchanan, hoben y adulto.
E structura di personalidad ta den desaroyo du cada persona. E ta bisa cu mester tene na cuenta cu tin biaha hende ta bisa un divorcio ta afecta tur mucha mescos anto ‘esey no ta bera’. E por ta berdad pero no riba e mesun nivel.
Leal ta bisa cu ora e mama cu tata separa tin un separacion unda cu e mucha ta tume dependiendo di edad pero mayoria di biaha e ta den su infancia prome cu 7 aña, e muchanan aki ta tume manera un abandono. “Nan no tin e comprension di locual di locual kiermen un separacion di mayornan.”
Segun Leal, e frase di ‘abo a lagami, abo a bandonami’ ta sosode. E ta fuerte e ta splica ora cu e tata no ta duna importancia anto si e ta biba. “Den caso cu e tata of e mama ta constant cu e mucha, of nan ta topa cu nan mayornan cada rato, e ora e ta bira menos complica. E realidad cu mama y tata a divorcia pero nan ta keda e mayornan di e muchanan y esey no ta cambia.”
E hecho cu un di mayornan no ta presente na e cas ta un golpi duro mirando cu awo nan ta mira nan pa solamente un paar dia. E no tin acceso na nan mayornan na velocidad halto y mas si e mucha tabata pega na e mayor cu a move.
E mihor cu por tin Leal ta bisa pa cualkier mayor cu a bay for di cas keda topa nan yiunan mas biaha pa siman of ora nan hiba scol. E importante ta pa no kibra e relacion cu bo yiunan. Ni hasta si un di persona haya un pareha nobo y ta construi un famia pero corda e famia cu tabata tey caba pero e proceso ta cana poco poco.
Sinembargo e calidad di e conexion cu un di mayor ta duna e tiki momento ey por ta mas halto di locual e mayor cu a keda na cas ta duna. Esaki por pasa, no ta suficiente cu un persona ta presente pero no ta haci presencia.
Pa e motibo ey ta topa constantemente cu hopi mucha cu nan mama no ta traha, nan ta na cas cu nan yiu pero no ta garantisa cu e yiu lo tin un miho nivel di conducta cu diferencia na un mama cu si ta traha pero ora ta bin cas ta dune ‘un calidad di conexion’.
E ta bisa cu e no kier mantene e palabra divorcio den hecho legal of hecho di separacion. E situacion di un mucha ora cu un di su mayor bay biba na otro lugar. E condicion mi ta wak di conducta den mucha di berdad mi ta wak den mayornan divorcia, pero tambe mayornan cu ta eynan constantemente cu nan yiu ta mescos. No ta paso bo ta presente pero e presencia no ta real, nada no ta pasa.


text:
Divorcio
Di acuerdo cu e cifranan di Oficina di Estadistica Aruba (CBS Aruba, 2015), Aruba tabatin 468 caso di divorcio na aña 2014. Den e aña ey tabatin 617 matrimonio. Divorcio pa cada 100 matrimonio tabata 75.9 na 2014. Cifranan di Censo 2010 ta mustra cu 75% di mama divorcia ta biba su so cu su yiunan.
Pa tur mucha cu experencia un divorcio, ta un periodo dificil p’e. E periodo aki ta compaña pa hopi pleito y agresion. Esaki ta haci dificil pa un mucha of hoben por funciona na cas, scol, club deportivo, etc. Tin biaha esaki por tin un duracion cortico y otro biaha por dura mas largo. Normalmente, e mucha ta pensa cu su mayornan a separa pa su motibo. Por tin un sintimento di odio tambe contra un di e mayornan.
Articulo 18 di e Convenio di Derecho di Mucha ta constata, cu ambos mayor tin e responsabilidad pa educa nan yiu hunto. Di acuerdo cu, Articulo 4 di e Convenio di Derecho di Mucha, e mucha tin tambe e derecho pa mantene contacto cu ambos mayor ora cu separ’e for di un of tur dos mayor.
Un mucha/hoben mester ta prepara pa e situacion. E mester tin e claridad na unda y cu ken e lo bay biba. E mayornan no mester papia malo di otro dilanti di e yiunan. Mester duna e mucha/hoben e oportunidad tambe pa duna su opinion di e situacion.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
BTTB Kampioenschappen Dubbel
Leo Domacasse i Rugenio Josephia kampion pinpòn dòbel Bonaire
Erik van Veenendaal/Almar Nicolaas un bia mas na segundo lugá.
Ku un rekòrt di kantidat di partisipante di ocho tim, a kampionato di pinpòn dòbel a resultá eksitoso. Despeus di hunga kuater rònt a keda kuater hungadò duo Erik van Veenendaal/Almar Nicolaas, Leo Domacasse/Rugenio Josephia, Percy Prudencia/Junny Lopez i Giovanni Priest/Rene Evans. Finalmente e dos duo último menshoná a hunga pa di tres lugá. Tòg sorpredente a di tres lugá pa Priest/Evans. Nan a gana den un partido eksitante ku 3-1 (9-11, 11-8, 11-9 en 11-9). Ku a resultado aki ámbos hungadó a subi hopi haltu e lista di ranking boneriano.
E partido fina manera sperá a bai entre Domacasse/Josephia i Nicolaas/Van Veenendaal. Van Veenendaal a knofrontá prlema di un leshonk u el a haňa den e final di e torneo internashonal resien. Den e final sinembargo prinsipalmente Josephia a duna fuerte bataya ku a gana hopi puntos u un bon backhand. Nicolaas al kontrario tabatin hopi problema pa risibi surf. Na final tabata bisto e Victoria di Domacasse I Josephia ku 3-1 (11-5, 8-11, 11-8, 11-7). Ku e resultadó aki nan a konkistá a titulo di kampion pinpòn dòbel di Bonairu.
Ku esaki Domacasse a prolongá su titulo di 2012, e tempu ei formando dus ku Jean-Claude Clementina kende actualmentu ta rekuperando di leshon na su pia. Pa Nicolaas i Van Veenendaal tabata un bia mas e sugundo lugá despues ku resientemente tambe a pèrde e final e torneo internashonal.


text:
Oranjestad, Aruba (28 oktober 2022) – ELMAR a haci un investigacion di e proceduranan cu a wordo ehecuta pa cu e ultimo recibo di cobransa di luna di September, 2022. ELMAR ta consciente cu e prijs di coriente nobo tabata tin un impacto considerabel den nos comunidad. Manera ta conoci, pa motibo di aumento di prijs di energia na nivel internacional, e companianan di utilidad a haya nan mes obliga pa ahusta nan tarifa pa asina nan por sigui funciona pa sirbi nos comunidad y economia di Aruba. Riba peticion di Ministerio di Energia y Utilities, ELMAR a haci un revision di tur procedura y calculacion haci di e recibo di September, cual tabata e di cinco luna di September mas cayente den 143 aña cu ta midi temperatura na mundo.
Na prome lugar e situacion di tempo; durante e luna ey di September e consumo di kWh a subi considerablemente pa motibo di e inmenso temperature cayente. Pa colmo durante di e temporada aki biento tambe a cay pa motibo di tormenta y horcan den region, e medio ambiente riba nos isla a bira mas calor cu normal y sofocante. E factornan aki a contribui na un consumo mas halto di coriente pa haya alivio di e calor excesivo. P’esey e consumo di coriente durante e luna di september 2022 a registra un record nunca bisto di ‘peak load’ di megawatt cu a wordo publica door di ELMAR y WEB.
Riba e asunto di factura; ELMAR a haci un investigacion riba e parti administrativo. Durante e investigacion ELMAR no a encontra ningun facturacion di coriente cu no ta conforme e aumento di prijs di coriente di 24%, esaki ta pa locual ta e tarifa. E consumo total na kWh ta defini e prijs total cu e cliente mester paga a base di cada bracket residencial. ELMAR a haci un investigacion tambe riba e lesamento di meter (funcionamento di e meter) y tampoco no a encontra ningun meter di ELMAR cu no a pasa e ‘nauwkeurigheid’ test. Tur meter di ELMAR ta certifica cu un ‘nauwkeurigheid’ test for di e fabricante. Si encaso bo ta di opinion cu bo a wordo factura mas cu e aumento di prijs di coriente di 24%, por fabor pasa na cualkier sucursal di ELMAR, of por tuma contacto cu nos departamento di servicio di cliente via email na customerservice@elmar.aw, of yama na 523-7100.
Tocante di e dianan di cobransa; ELMAR ta haci uzo di un ‘third party’ pa lesamento di meter di coriente. Un grupo grandi di cliente a wordo factura pa un periodo di 33 dia di consumo, door cu e fecha di lesamento di meter durante September 2022 a cay riba un weekend.
E fecha di lesamento di meter ta depende si e fecha ta cay riba dianan di fiesta of no riba dianan di trabou. Pa es motibo aki e periodo di consumo por varia entre 28 dia pa 33 dia cu un total di 365 dia di consumo. ELMAR a logra yega na un acuerdo nobo cu e ‘third-party’ pa nan cuminsa traha durante dianan di fiesta of no dianan usual di trabou. Asina por mantene e periodo di consumo te cu un maximo di 31 dia di awo en adelante.
Tocante areglo di pago; ELMAR semper a ofrece un solucion na nos clientenan cu ta haya nan mes den dificultad pa por cumpli cu pago. Pa acomoda e casonan critico di luna di September 2022, nos clientenan por cera un acuerdo di pago pa asina cubri e retraso den mas luna, pa evita asina cu por desconecta e meter di coriente. Pa cera e acuerdo aki, nos clientenan por pasa libremente na ELMAR, of bishita www.elmar.aw/payment-arrangement-application/areglo-di-pago.
ELMAR su investigacion lo sigui y ta haci un apelacion na e comunidad di Aruba pa sea consciente cu consumo di coriente. Tuma un momento tur dia pa revisa bo cas y paga
aparatonan cu no mester ta cendi of den uzo.


text:
Lady Gaga tin su liña di cosmetico di beyesa asina anticipa, Haus Laboratories, cu el a link cu Amazon como su ‘retail partner’ den e empresa. Lady Gaga a bende miyones di album durante e ultimo decada. Como protagonista di “A Star Is Born”, el a yuda cu e pelicula bira un exito. Awor e ta asumiendo kisas su papel di mas dificil como entrepreneur den beyesa.
E marca ta inspira den e prome dianan di Gaga como un cantante den e ‘low’ Manhattan, aplicando makiyahe cu e tabata cumpra na botica, di cual el a converti su aspecto den su look caracteristico. Desde september “Haus” ta riba mercado cu kits combina cu lip gloss, lip liner and all-over colour, aunke segun e cantante a duna un ‘hint’, cu lo tin un coleccion completo na caminda.


text:
Komparashon di preis na Karibe Hulandes ta un refleho di tres isla uniko
“Bo por manehá un pais solamente si bo konosé e sifranan”, esei ta e lema di ofisina sentral di estadistiká (CBS). Esaki ta konta tambe pa Karibe Hulandes ku ta konsistí di e islanan di Boneiru, Sint Eustatius i Saba.
10-10-10, Karibe Hulandes
Riba 10 di òktober 2010 Hulanda ta tuma un parti di e responsabilidatnan gubernamental over i CBS ta responsabel pa programa di estadistika na e islanan. Boneiru, Saba i Sint-Eustatius ta úniko i tin variashon riba diferente tereno. Entrante otro aña esaki lo keda ilustrá den entre otro estadistikanan di poblashon.
Saba e isla mas karu
E promé estadistika di CBS ku awor ta keda publiká di Karibe Hulandes den kuadro di dia mundial di estadistika ta estadistika di preisnan di konsumidó di Saba i St.Eustatius den komparashon ku Boneiru. E preis promedio di kompra diario i otro gastunan di unidat domestikó na Saba ta ocho porshentu mas haltu ku na Boneiru. Na Sint-Eustatius esaki ta dos porshentu mas haltu ku Boneiru.
E kategorianan di gastu ku ta aportá mas grandi na e diferensia di preis entre Saba i Boneiru ta pa mantenshon i reparashon na bibienda, awa i energia, alimento i bibidanan no-alkóholiko.Remarkabel ta tambe e diferensia di preis di bibidanan alkohóliko i tabako kaminda kontrali na Saba i Sint-Eustius, na Boneiru si ta kobra akseins pa e produktonan aki.
Nivel di preis relativo na Saba i Sint-Eustatius kompará ku Boneiru
Informashon adishonal i kompilashon di estadistika
E estadistika di nivel di preis relativo di konsumidó a bira un realidat ku mandato di CBS Antia Hulandes ku koperashon di ofisina di Boneiru ku for di 10 di oktober 2010 ta parti di CBS. E investigashon aki den Karibe Hulandes a keda realisá segun palabrashon hasí entre Minister di asuntunan sosial i di labor SZW i e islanan di Saba i Sint-Eustatius, pa basá riba e sondeo aki responsabilisá e posibilidat pa introdusí un kompensashon relashoná ku e diferensia di preis entre Boneiru, Saba i Sint-Eustatius.
Pa kompilá e estadistikanan aki pa Boneiru, Saba i Sint-Eustatius a traha un pakete di konsumo similar i durante e periodo di mei te ku september 2010 a kompará preis di mas ku 4250 produkto ku otro na e tres islanan. A bishitá entre otro supermerkado, panaderia, pomp di gasolin, salon di beyesa, negoshinan den sektor di tursimo i notarionan pa realisá esaki. Parti di e informashon pa Saba i Sint-Eustatius ta prosedente di kompanianan di utilidat i telekomunikashon na Sint-Maarten. E metodo ku a usa pa stipulá e nivel di preis ta igual ku e programa di forsa di kompra Europeo. Esaki ta un programa kaminda empleadonan di CBS ta kompará preis di 37 pais Europeo ku otro.
Arthur Giesberts, Peter Hein van Mulligen en Gert-Jan van Steeg


text:
E kasnan di kuido ku e tin bou di dje– Richardushuis, Nos Lanterno i Huize Welgelegen, – tin hopi bon nòmber den komunidat. Fundashon Birgen di Rosario ta haña reakshon positivo di Klooster Alverna ku en komparashon ku e otro kasnan ta ofresé bibienda na hende muhé só.
Tambe su sentronan di pasadia pa hende grandi ku nesesidat di kuido na Pasadia Mi Amparo i Richardushuis, tin un lugá importante den komunidat di Kòrsou. E fundashon ta disponé di personal kualifiká i un palèt di servisio ku e ta ofresé na hendenan grandi ku un diversidat di nesesidat di kuido.
Fundashon Bírgen di Rosario ta afiliá na Fundashon Federashon di Institushonnan di Kuido loke ta bon pa e koperashon entre e fundashonnan afiliá i interkambio mutuo di konosementu. Pa mantené e kalidat di kuido na nivel, Fundashon Bírgen di Rosario tin un Servisio Médiko ku dòkter i enfermera kapas, bou di kua un spesialista pa hende grandi, ku diariamente ta presente pa duna kuido na un promedio di 425 hende grandi. Ademas ta duna fisioterapia, terapia di egersisio i pedikür médiko di parti di profeshonalnan na habitante i bishitante di e pasadia (70 hende grandi). Banda di esei, nos tin guia di aktividat den servisio, ku ta hasi diferente aktividat ku e grandinan. Aparte di esei, nos tin enfermero/a i asistente enfermero/a den servisio, ku di dia i anochi ta duna e kuido nesesario.
Kuido di hende grandi ta un punto di atenshon pa henter e komunidat di Kòrsou. P’esei nos ta mira komo nos responsabilidat pa hasi tur posibel pa na interes di grandinan sigurá nos kuido den futuro i sigui ofres’é na nivel.


text:
Korte a obligá Ministerio Públiko na pa prosedé kontra polisnan di Amsterdam debí na brutalidat.
Ministerio Públiko mester prosedé kontra dos agente di Amsterdam pa brutalidat ku nan a kometé na momentu di listra un detenido. Prokuradó General no tabatin intenshon pa persiguí e polisnan i hiba nan dilante hues penal. Tabata e intenshon unikamente pa atendé ku e polisnan internamente. Despues di keho riba e asuntu, pa medio di un prosedura eksitoso di artíkulo 12 ku e detenido a trese dilanti, awor e Prokuradó General ta obligá di prosedé.
Segun e diktámen di korte, por mira riba imágennan di un kámara di vigilansia na e ofisina di polis, kon e detenido ta haña tabata haña sla. Den un interogashon, e polisnan mes a deklará ku nan a hasi uso di moketa, pasó nan a sinti nan mes menasá dor di e komportashon agresivo di e detenido. Abogado di e detenido, Rick Pothast ta kontentu ku e desishon di korte. "Ora mi a mira e leshonnan di mi kliente, m’a spanta mes mes”, e abogado a bisa e korant Het Parool.


text:
Súplika na outomobilista i ko-okupante pa bisti faha di seguridat.
KOMUNIKADO DI PRENSA 209 /2022
16 aprel 2022
Súplika na outomobilista i ko-okupante pa bisti faha di seguridat.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Polis ta bolbe hasi un yamada na tur outomobilista i ko-okupantenan di vehíkulo pa kua lei
ta eksigí faha di seguridat, pa bisti esaki na momentu ku bo ta sea tras di stür of sintá na
banda di e shofùr.
Ta konstatando demasiado aksidente di tráfiko ku herido of ku morto, den kua sea e shofùr
of e ko-okupante of ámbos, no tabatin nan faha di seguridat bistí durante di e dalmentu.
E faha aki ta evitá ku bo ta bai dal bo kurpa den otro partinan dilanti den e vehíkulo of asta
saka bo for di e vehíkulo dor di e impakto fuerte.
Tabatin diferente kaso kaminda e leshonnan ku víktimanan di aksidente di tráfiko a sufri por
a keda limitá, si nan tabatin e faha bistí.
Den e aksidente lamentabel di awe djasabra 16 di aprel 2022, ningun di e dos víktimanan
enbolbí tabatin faha di seguridat bistí.
Laga nos kada un realisá ku bistimentu di e faha di seguridat ta un protekshon pa nos mes i
no un fabor pa otronan.


text:
Tin diferente interesadonan nobo cu a expresa nan interes den e area di Refineria. E proceso aki ta andando y RDA a cuminsa cana e caminda di pre-screening di e companianan cu a expresa nan interes. Esaki ta inclui invitacion pa reunion. Pidi nan tur informacion, full disclosure di entre otro nan propuesta di Proyecto y e asina yama KYC– Know Your Client etc.
Di awor pa fin di luna varios grupo lo ta biniendo Aruba pa reunion cu e comite negociador y mi persona como Minister di Energia. Durante e reunion cada grupo lo mester presenta nan plannan definitivo elabora y detaya. E proceso aki lo termina fin di Juni.
Den luna di Juli e comite negociador di RDA lo haci nan evaluacion conforme e National Energy Policy y e meta di Gobierno di Aruba manera acorda pa MEP y RAIZ. Tambe lo evalua e credibilidad di cada grupo, nan capacidad y trayectoria. Lo evalua e vision di e propuesta. Y lo evalua e capacidad financiero verificabel.
Pa mas tarda Augustus ta premira y desea di por yega na un decision con ta bay desaroya e zona di Refineria.
Nos meta ta desaroya e zona di Refineria como un sector di Energia cu mester cumpli cu nos roadmap pa yega na e acuerdo di Paris pa aña 2050.


text:
Kralendijk – Kolegio Ehekutivo ta felisitá Miss Tourism Bonaire 2019, Rayshantaly Coffie, ku su logro den e elekshon ku a tuma lugá 7 di Sèptèmber 2019. Diputado Elvis Tjin Asjoe ta ekspresá alabes apresio i gratitut pa e organisashon di e evento, ku ta na enkargo di Tourism Corporation Bonaire (TCB) i mas spesífikamente Angelo Domacassé.
“Mi ta kere ku nos por sinti nos mes orguyoso, momentu ku wak un evento di nivel organisá pa nos propio hendenan”, asina Tjin Asjoe a bisa. Segun Tjin Asjoe e evento ta hunga un ròl importante den promoshon i merkadeo di Boneiru komo destino turístiko. Diputado Tjin Asjoe ta ekspresá su apresio, pa e manera ku Miss Tourism Bonaire 2018, Carolin Coffie, a representá Boneiru un aña largu den promoshon i merkadeo di e isla.
“No mester lubidá ku turismo ta e pilá ekonómiko mas grandi di nos isla, i mi ta kontentu ku mi ta mira mas kara i mas di nos hendenan fungi komo embahador di nos isla,” segun diputado a bisa. “Kolegio ehekutivo tin hopi atenshon pa e industria turístiko i ta trahando pa e poblashon por saka mas probecho ekonómiko di industria di turismo, ku e Plan Stratégiko trahá pa ekspertonan di “University of Central Florida” komo guia i direkshon pa e desaroyo.


text:
Resientemente un èks-kolega Norwechi a kompartí ku mi un inisiativa interesante i efektivo na su pais den kuadro di Covid-19.
Kada tantu luna mandatarionan Norwechi ta organisá un “konferensia di prensa”, òf mas bien un seshon di pregunta i kontesta ku un grupo di mucha di enseñansa básiko di 7 aña pariba (esta edat ku un hende ta kapas pa rasoná). Den e seshonnan ku ta keda transmití vao medionan oudio-visual, e muchanan ta liber pa trese nan prekupashon i preguntanan dilanti i ta haña kontesta di nan mandatarionan. E mandatarionan bou di guia di sikiátranan di mucha ta splika i kontestá den idioma komprendibel pa mucha.
Sektornan na Norwega ku direktamente ta atendé ku mucha a determiná kaba ku e inisiava ta unu èksitoso. Ademas, estudionan preliminar a mustra ku e seshonnan entre mucha i mandatario ta oumentá “nation building” i ta un aspekto importante pa krea konfiansa den demokrasia.
Hopi biaha informashon importante pa nos muchanan no ta yega direktamente serka nan pero via di un òf mas mayor. No ta tur biaha e informashon aki ta kontestá e preguntanan/prekupashonnan spesífiko di e mucha. En berdat ta un bon inisiativa pa laga e mucha direktamente trese su puntonan dilanti, prinsipalmente ora ta toka e pandemia Covid-19. Igualmente importante ta ku e kontestanan no ta paternalista ni “kleinerend”. Nos ta kopia esaki?
Willemstad, Kòrsou


text:
“Gobierno tin un plan pa Aruparking, y special pa tur auto di huur, esta V-auto”, esaki gobierno a publica recientemente den un matutino local.
Esaki ta sin considera cu ya caba e sector turistico ta ser cobra un environmental levy cu te ainda no tin claridad unda e fondo aki ta wordo aloca … (e ta bayendo realmente pa medio ambiente?), na unda car rentals actualmente ta cobra e turista $1.00 pa dia pa cada car rental y hotelnan ta cobra $3.00 pa dia pa cada camber di hotel.
Awor kier propone pa cobra e mesun turista por medio di e carrentals un fee adicional di $1.00 pa dia extra riba nan fee di huur, pa asina paga pa AruParking, poniendo e responsabilidad di cobra cerca e car rentals cu ya caba ta operando den un mercado basta competitivo. Mientras ‘paid parking’ no ta un fenomeno straño pa hopi turista, cobrando nan pa algo cu kisas nan lo ni opta pa uza ta husto?
Cu esaki gobierno ta papiando tambe di amplia e area di parking paga pa e sector di hotelnan tambe, cu lo no ta un desaroyo deseabel pa e turista, pero tampoco pa esnan cu ta bishita of labora den e area di Palm Beach.
Un grupo grandi di companianan di car rental a comunica cu gobierno por escrito rechasando e propocision aki mirando su posibel efecto negativo pa cu e turista y cu ta trata aki mas bien di un “verkapte belasting”, muy en particular si considera cu lo ta cobrando pa algo cu kisas e turista lo ni uza of te hasta sin por garantisa cu lo por haya un lugar di parkeer ya cu e ta pa uzo publico. Car rentals ta percura pa informa e turista cu mester paga pa parking den centro di ciudad, pero ta sinti cu e escogencia mester por keda na e turista si e lo haci uzo di e “paid parking” of no, enbes di cobra esaki adelanta sin mas.
Sinembargo, recientemente por a bolbe scucha gobierno ta papia encuanto e plan aki na radio, pues pa turista paga adelanta pa parking, pa por cubri gastonan di AruParking y cu lo kier pasa e decision aki via parlamento a corto plaso. Kisas ta bira ora pa revisa e proyecto di AruParking den su totalidad y admiti cu e implementacion a laga hopi di desea prome cu bay pone e peso riba nos turista y carrentals cu ainda mas fees/verkapte belasting? E lo ta un proposicion cu ta lanta hopi preocupacion y pregunta mirando nos mercado turistico actual cu ya caba ta haya cu Aruba ta bira dia pa dia mas caro.


text:
Deporte
Christian Pache ke gana posishon regular den CF…
E dominikano Christian Paché di 22 aña di edat tin e deseo di gana e posishon di regular den centerfield pa e tim di Bravos di Atlanta.
E centerfielder di 22 aña ta di 12 mihó prospekto pa “Major League Baseball”….
Deporte
Iran ta sorprendé e ekipo di Wales ku skor di 2-0
DOHA (C) – E selekshon di Iran i Wales a enfrenta otro den e promé partido di awe mainta
Tabata un partido ku no ta tin muchu kos aden den e promé mitar.
Ta tin hopi pèrdèmentu di bala i no ta tin kordinashon den e wega pa loke ta trata e promé tempu.
Hopi pasenan malu pa loke ta trata den sentro di tereno.
Esaki sigur a deslusi e partido aki .
Den di dos tempu ora ta flata un 20 minüt e ekipo di Iran a kuminsá ta move mas i ta bishita e área di gol di e ekipo di Wales .Esakinan a risibí basta preshon i na dos okashon bala ta dal den pali gol i na 3 okashon e portero ta trese salbashon.
Ora ku tur hende lo a kere ku e partido ta kaba empatá ya ku ta falta un solo minüt ta bin e gòlpi duru pa Wales i un tiru di distansha ta vense e portero i hiba Iran dilanti. Djis un par di sekònde mas un kontra golpe ta duna Iran nan di dos gol p’asina nan gana e wega.
Deporte
Kòrsou a gana di Aruba den tiramentu di penalty
WILLEMSTAD (C) – Ayera e selekshon di Kòrsou i Aruba e enfrenta otro den un partido ku ta di hopi emoshon
Den e partido aki ta Kòrsou kende a bai ariba na di 15 minüt ku gol di Jurensely Martina na momentu ku Kòrsou ta hunga basta fásil i ta tin e partido dominá.
E promé tempu sigur a bai pa e ekipo lokal.
Den di dos tempu tambe kosnan a sigi igual pero den e parti final e ekipo di Kòrsou a flakea un poko i Aruba ta probechá di esaki pa empatá e wega aki na di 82 minüt
Kòrsou ta preshoná i in infrakshon den área penal ta duna Kòrsou un pena máksimo i Martina ta kobra eksitosamente i manda Kòrsou ariba 2-1.
Ora ku 90 minüt a bòltu i den tempu adishonal Aruba ta empatá e wega na 2 gol bai na tiramentu di pena máksimo i Kòrsou a sa di gana aki den ku skor di 5-3. Esaki ta pone ku Kòrsou ta pasa pa final di djadumingu i lo ta kontra di Sürnam
Deporte
Portugal a gana di Ghana
DOHA (C) – E ekipo di Portugal ayera mester a lucha duru pa por a gana di e ekipo di Ghana,
Den e partido aki a bin un pena máksimo hopi dudoso ku e rèfri a pone pa Portugal, Ta Cristiano Ronaldo kende a kobra esaki eksitosamente pa e promé gol di e partido
Tabata un infrakshon ku ta e rèfri merikano aki so lo a mira.
E ekipo di Ghana ta empatá e wega aki
Pero Portugal ta sa di nota 2 gol mas pa hasi wega 3-1
Pa tòg Ghana logra un gol pa kòrta e bentaha aki pa e wega terminá 3-2.
Daily Nobo
Rapper Jon Tarifa ta kolaborá ku kantante Darren Gardner den ‘When I was Younger’
ÁMTENAR NA SOAW A BIBA 7 LUNA DEN UN MUNDU DI ABUNDANSIA
KASO DI ÁMTENAR KU A HÒRTA PLAKA NA SOAW DEN KORTE.
Trinta indokumentado venezolano kier a drenta Kòrsou ilegalmente
Doño di tereno na Veeris kier a kobra Advent 2x pa mesun tereno
Seramentu di refineria Isla ta un sla hopi duru pa e komunidat aki
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
MESTER DEKRETÁ SITUASHON DI EMERGENSIA NA KÒRSOU
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
Gobiernu a violá lei di konsultent sistematikamente
Trending
-
Lokal7 days ago
Seramentu di refineria Isla ta un sla hopi duru pa e komunidat aki
-
Lokal7 days ago
Demanda di Marina Real a ‘chumba’…. Nan kier a kobra Brakapoti 1.4 mion florin pero a haña ‘fooi’ di 40 mil
-
Lokal7 days ago
MESTER DEKRETÁ SITUASHON DI EMERGENSIA NA KÒRSOU
-
Lokal7 days ago
MINISTER COOPER PRESENTE NA INISIO OFISIAL DI KONSTRUKSHON DI EDIFISIO NOBO PA ADC
-
Lokal4 days ago
Gobiernu a violá lei di konsultent sistematikamente
-
Deporte7 days ago
E ta drenta na lugá di José Luis Gayá: Alex Balde di mama Dominikano inskribí pa Spaña…
-
International7 days ago
Ayera: Outoridatnan na New York a haña kadaver di tres muhé den un kas
-
Lokal4 days ago
MEGA PROYEKTO DI SIENSIA, INVESTIGASHON I EDUKASHON PA KÒRSOU


text:
Diahuebs durante ful un dia Minister Arends hunto cu su ekipo a topa cu trahadonan di Serlimar unda a duna aclaracion di e situacion di Serlimar.
Durante e encuentro a duna un splicacion amplio di con Serlimar a yega den e posicion cu e ta awor. Aki diferente trahado a bin compronde cu debi na metemento politico Serlimar tin un debe di alrededor di 20 miyon florin. Esaki ta haci cu e compania a bira praticamente bancarota.
Ademas, a duna mas detayes pa loke ta trata e plan y vision pa futuro di Serlimar.
Di principio cu Minister Ursell Arends a asumi su puesto como Minister a cuminsa traha un “blue-print” di con ta bay rescata Serlimar alabes trece un solucion pa e problematica di desperdicio cu e isla completo ta biba cu ne.
Pa logra esaki mester cuminsa na tuma decisionnan prudente pero tambe cooperacion y determinacion di banda di Gobierno como tambe di banda di trahadonan.
Lo cuminsa crea un structura solido pa Serlimar pa asina sigura un futuro pa tur su trahadonan y alabes pa Serlimar por bira competitivo riba mercado nacional. Minister Arends a aloca fondo pa yuda cu e proceso aki.
Sigur un encuentro fructifero unda cu trahadonan a keda contento di por a tende e berdad for di esnan concerni y no sigui kere den informacion nan eroneo cu tin ta sali afo via media y medianan social. Minister Arends a haci un suplica na ambos gerente y trahadonan pa yega na palabracionnan concreto y pa cu e comunicacion entre tur parti wordo mehora na benificio di tur.


text:
Vishon
Desaroyá Archivo Nashonal di Kòrsou komo e forsa ku ta promové union di nashon.
Traha ku dedikashon pa krea un sentro di informashon públiko moderno, ku lo ta e memoria i konsenshi di pais.
Kontribuí na mehorashon di kalidat di e funshonamentu atministrativo gubernamental i promové konsiensia históriko di pais.
Mishon
“Nos ta supervisá e maneho di archivonan di gobièrnu ku mester selektá, pèrkurá pa maneho profeshonal di archivonan ku mester keda konservá i konservashon di nos herensia kultural históriko, o sea e memoria di nos pais, ku e meta pa kontribuí na mehorashon di kalidat di nos funshonamentu atministrativo gubernamental i promoshon di nos konsiensia históriko”.
“Nos produkto final, suministro di informashon kultural históriko, sin importá e forma (riba papel, oudio visual i tambe digital), ta disponibel pa públiko en general i partikularmente pa investigadónan. Nos produktonan no ta solamente disponibel riba papel, pero kada bes mas i mas disponibel via medionan di komunikashon mas nobo (manera medionan sosial)”.
“Nos meta ta pa ofresé un servisio optimal na nos klientenan, krese i bira un sentro di informashon, spesialisá den informashon ku ta di importansia gubernamental/ kultural-históriko i profeshonalisashon kontinuo di nos tereno di trabou.”
Metanan
- Organisá i aktualisá un maneho di informashon ku ta kumpli ku prinsipionan general konforme e funshonnan aki (e asina yamá “Generally Accepted Recordkeeping Principles – GARP”);
- Promové i desaroyá un “e-government”, ku atenshon spesial pa “durabilidat digital”;
- Desaroyá Archivo Nashonal den un sentro di informashon públiko moderno, ku t’e memoria i konsenshi di nos pais i ta kontribuí na desaroyo di nos sosiedat;
- Organisá i optimalisá e funshon di supervishon independiente riba informashon gubernamental;
- Organisá treinen kontinuo pa profeshonalisá maneho di informashon den henter e aparato públiko. Reklutá “liaisons” den e aparato públiko;
- Promové i mehorá e kalidat di maneho públiko dor di entre otro supervisá regulashon i mantenshon di e infrastruktura di informashon (konfiabel, outéntiko, kompleto i aksesibel;
- Ehekutá e tareanan asigná na Archivo Nashonal den e Archieflandsverordening (Lei di Archivo).
Taken en organisatie
Om bovengenoemde doelstellingen adequaat uit te kunnen voeren heeft het -- Nationaal Archief drie primaire taakvelden binnen de organisatie gevormd. Te onderscheiden zijn de input, processing en output van de openbare informatievoorziening.
- De input wordt verzorgd door de Afdeling Inspectie en Acquisitie. Zij zorgt ervoor dat nieuwe archieven in een vroeg stadium in goede en geordende staat aan het Nationaal Archief kunnen worden overgedragen.
- De processing wordt verricht door de Afdeling Archiefbeheer & Dienstverlening. Deze afdeling zorgt voor de bewerking die nodig is om de archieven aan het publiek ter beschikking te stellen (o.a. restauratie, inventarisatie, digitalisering, conversie).
- De output komt voor de verantwoording van de Afdeling Archiefbeheer & Dienstverlening alsmede de afdeling Educatie. Deze afdelingen zorgen ervoor dat de archieven in onze studiezalen kosteloos aan het publiek ter beschikking worden gesteld. De directe klantencontacten worden door deze afdelingen afgehandeld, alsmede telefonische, schriftelijke en elektronische verzoeken om informatie. Het actief promoten van de Antilliaanse geschiedenis, bijvoorbeeld door middel van tentoonstellingen, lezingen, publicaties, cursussen en forums, is een taak van de afdeling Educatie.


text:
Minister Dangui Oduber
Prevencion y hiba un bida saludabel ta e yabi pa un fondo di AZV sostenibel
ORANJESTAD – Diahuebs mainta Minister di Turismo Sr. Dangui Oduber a reuni cu tur e stakeholdernan den cuadro di e plan nacional di NCD’s (non-communicable diseases). Den e reunion aki e mandatario a mustra e stakeholdernan riba e vision y maneho cu e Ministerio di Salud Publico lo kier hiba den e proximo 4 añanan di gobernacion. E stakeholdernan aki lo bay fungi como e stuurgroep cu lo mester bay brainstorm riba e parti di prevencion. Esaki ta e nucleo di con lo bay combati tur e malesanan NCD’s, cu a largo plaso lo yuda na baha e gastonandi AZV.
NCD’s ta encera malesanan manera cancer, diabetes, cardiovascular, stroke y respiracion cronico. Tur e malesanan akita pisa hopi riba e gastonan di AZV, por ehempel diabetes ta ocaciona cu bo riñon nan ta stop di funciona optimal y conscuentemente bo lo mester dialysa. Un pashent cu ta dialysatin un costo di 100 mil florin anual pa AZV y tur e malesananaki por a wordo preveni.
Minister Oduber ta kere firmemente cu e parti preventivo ta e solucion pa tin un fondo di AZV mas sostenibel. Un ehempel di esaki ta ora bo bay bo dokter di cas embes e dunabomedicamento, e por dunabo tipsnan di kiko pa come y consehabo pa haci ehercisio. Di e manera aki e systema di cuidomedico lo bay gasta menos den medicamento. Den cuadro di esaki Minister Oduber ta bay bin cu un clinica di obesitas cu lo ta situa na Hospital mes. Minister Oduber ta haciendo sumaximo esfuerso pa logra habri e clinica aki pa december di e aña aki. Na e clinica aki personanan cu ta obeso lo haya un guiaprofesional pa yega na hiba un bida mas saludabel y preveniasina tur e malesanan NCD’s cu obesidad por trece cune.
Aruba ta e prome y unico isla den Caribe cu tin un plan nacionaldi prevencion di NCD’s y pa esaki Minister Dangui Oduber y Gobierno di Aruba a wordo elogia door di PAHO. Danki na e reconocimento aki, PAHO a duna Gobierno di Aruba fondo pa wordo uza na tres proyecto.
Minister Dangui Oduber tin confiansa cu e stuurgroep lo bin cu ideanan creativo pa por yega na un plan concreto y integral cu por wordo uza pa prevencion. E plan aki mester bira un plan cu lo mester wordo incorpora den nos comunidad, pa haci noscomunidad mas consciente pa cu nan salud. Minister ta na alturacu pa cambia un cultura di un pais no ta facil, pero un cos ta sigur nos no por keda man crusa.


text: Diabierna madruga despues di cu e clubnan nocturno a sera na e hotzone banda di e highrise hotelnan, a start un pelea entre 2 muher cual na final a bin resulta den un pelea entre un homber y un muher. Pero na yegada di polis nan a stop. Polis ora cu a mira cuanto hende a keda riba e parkinglot a pidi refuerzo pa core cu tur hende for di e sitio. Na yegada di varios patruya di Noord, Santa Cruz y Oranjestad e hendenan a cuminza move te cu tur hende a bay y polis por a sigui cu nan patruyahenan na e distritonan corespondiente.


text:
Presidente di Madeira, Dr. Miguel Albuquerque, di bishita na Kòrsou
Presidente di Madeira, Dr. Miguel Albuquerque, di bishita na Kòrsou
Selebrashon dia 11 di Òktober 2022
Willemstad- Kòrsou pronto lo risibí bishita spesial for di Madeira. Dr. Miguel Albuquerque, Presidente di Gobièrnu Regional di Madeira, lo ta na Kòrsou di 10 pa 12 di òktober 2022 pa promé biaha.
E presidente ta bin sera konosí ku e komunidat Madeirense na nos isla, komo tambe e pueblo lokal di nos dushi Kòrsou pa selebrá huntu ku nos e asina yamá Fiesta di Arraial dia 11 di Òktober 2022 na Parokia di Suffisant.
Dòkter Miguel Albuquerque lo no ta e úniko Madeirense konosí ku lo bishitá nos isla. Spesial pa e evento aki e konosido artista Madeirense Miguel Pires, entre otro konosí pa su interpretashonnan Portugues i Internashonal manera por ehèmpel di Elton John, , tambe lo tei ku su “Miguel Pires Trio” pa un tremendo show.
E Fiesta di Arraial ta un tradishon religioso Madeirense karakterisá pa dekorashonnan di lus i flor, gruponan di músika folklóriko i kuminda i bebida tradishonal. Durante e selebrashon e gruponan ta trese kantonan improvisá ku promesanan na e santunan mas prominente den e bida religioso di Madeirensenan. Ta un selebrashon ku ta tuma lugá den tur e lugánan mas konosí di Madeira manera Funchal, Calheta, Lameiros, Porto Santo i São Vicente.
Un grupo di boluntarionan yu di Kòrsou ku roots na Madeira a uni forsa pa trese e grandioso selebrashon aki Kòrsou den gran forma! E Fiesta di Arraial na Kòrsou lo no solamente trese e ambiente asina típiko pa pueblo di Kòrsou por disfrutá, pero e fiesta aki lo konta ku presensia di artistanan spesial invitá manera:
- Miguel Pires i su Trio
- Grupo Folklóriko Portugues di Kòrsou
- Grupo Folklóriko di Kòrsou Strea Briando
- Kor Rejoice in Him
- Antionio Vieira i su banda musikal
I pa kompletá e totalidat mas ku klaro lo tin spesialidatnan Madeirense na benta manera espetadas, bolo do caco, tremosos, carne de vinha d’alhos i mas.
Tur fondo rekoudá durante e selebrashon aki lo bai pa parokia di Suffisant. Produkshon di e tremendo show aki lo ta den e man di Massive Productions! Maestronan di seremonia lo ta Maria Esther, konosí na Radio, i Maurilhio Nobrega Jr, konosí entre otro na televishon.
Nos no ke keda sin manda un palabra di gratitut na nos spònsernan manera Maduro and Curiel’s Bank, Licores Maduro,Distribier,Leañez,Hector Henriques,Pieters import, Fraal Agencies, Curacao Bottling Company, Satex, Jetair, Kortijn ijs, Lovers, Atlas Insurance, Heavy Mix, Mangusa Supermarket, Esperamos Supermarket, Goisco, Centrum Supermarket, Bon Bini Supermarket, Selikor N.V., Espetada House i Famia de Freitas ku a yuda nos di un forma grandioso pa hasi e fiesta aki posibel.
E Fiesta di Arraial, diamars 11 di Oktober 2022 lo kuminsá 6or PM di atardi ku un Santu Sakrifisio di Misa na Parokia di Suffisant pa despues, di 7or PM pa 11or PM, huntu nos selebrá e fiesta aki riba plenchi di Parokia di Suffisant. Pueblo di Kòrsou ta kordialmente invitá pa bin selebrá huntu ku nos!
Athunto un potrèt di Dr. Miguel Albuquerque, Presidente di Gobièrnu Regional di Madeira


text:
Den Haag- Gobièrnu di Hulanda ta bai manda un kantidat di 700.000 bakuna pa Sürnam, asina presidente di Sürnam Chan Santhoki a raportá.
Ku e kantidat di bakuna ki, ta posibel pa bakuná tur hende riba 18 aña na e pais. E desishon di parti di gobièrno di Hulanda ta bin despues di un karta ku Santhoki a manda pa gobièrno hulandes. Despues di hopi aña di un relashon bastante friu i distante bou di presidensia di Desi Bouters i su partido NDP, e relashon ku Hulanda ta bon atrobe.
Presidente Santhoki ta has un apelashon riba e poblashon pa pasa e angua kontra di Covid-19. Mi ta hasi un apelashon riba nos pueblo: bai bakuná”, asina Santhoki a bisa.
Sosten
Banda di e sosten pa loke ta traha e lote di bakuna, ta probabel ku Hulanda lo bai duna aporte na e parti logístiko di e bakunashon di e pais. E situashon di salubridat públiko na Sürnam ta basta delikado i e aporte di Hulanda pa loke ta trata e bakuna kontra di Covid-19 ta un sosten bastante importante pa e pais.